
Tan p€ndah don makeber negehang. 
Tan p€ndah kedis ampehang pawana. 
Tan p€ndah b€ di kulekan yehe€. 


Meled nawang gatran id€ewane. 

Di ngliwatin tukad€ 

marawat kedek idewane. 

Di ngliwatin tegal entikin padang 

marawat unduke€ ipidan. 

Ambubun€ mangulayang melah tingalin. 
Kesiran anging tis rasaang. 

Gambarange jumah ngranaang klangen makejang. 
Jelanan umahe agagang tiang. 

di negak madaar€ 


meled gati kacunduk ajak idewa. 


Puisi puniki mamurda Serenada Kelabu tur kabasabaliang antuk IDK Raka 


Kusuma. 

nyampahang 
semara: 
sekulerisme ring 
semara ratih' 


! Artikel puniki kawedar wantah kerjasama Suara Saking Bali sareng Balai Bahasa Provinsi Bali. 

nteng tresna olas asih ketah kaangg€n ri sajroning satua-satua 
bawak Majalah Suara Saking Bali. Semara Ratih kekawian Kuntara 
pinaka sinalih tunggil satua bawak ang& lekad ulian Majalah Suara 
Saking Bali. Ri kala ngortaang Semara Ratih, kapertama ang sida sinah ring 
kayun pastika suba parindikan tresna utawi katresnain utawi jatu tresna utawi 
olas asih miwah san€ lianan sang lianan. Yan adungang ngajak tutu-tutur 
lingsir€, Semara Ratih tuah pamurtian Ida Bhatara san6€ ngadeg ri kala 
Pajejiwan. Pajejiwan tuah pamargi nyangkepang purusa kalawan pradana ri 
kala nemuang kama bang kalawan kama petak sajroning masanggama. Nah 
k€to kon€ y€n anutang ring tutur agama, kewala Semara Ratih nen€nan 
tungkas, ia embas dadi 'anti mitos', ia Iempas saking gama, praginan€ saling 
timbalin nirgama. Apang tatas, kaw€ntenan€ totonan nyidang tolih uli (1) 
Semara Ratih ngreka semara miwah (2) Semara Ratih ngrusak semara. 
Semara Ratih ngreka semara ring Semara Ratih pastika nyidang tolih uli 
lampah satua bawakn€ an€ progresif. Pamahbahne, I Ratih sebet krimikanga 
baan matua kantos krama banjarn€. Pikobetn€, I Ratih tonden nyidang 
ngamang I Pekak (leluhurn€e) ang teka nagih ngidih nasi. Pamuputng, I Semara 
ngajak I Ratih polih pamargi sasubang nunas baos ngajak Jro Balian. Cutetne, 
ngajak dadua idupn€ bagia ulian suba kapica pianak. Uli lampahe totonan, 
suba bani nyantenang Ida Bhatara Semara Ratih sweca mapica semara, 
yadiastun I Semara ngajak I Ratih pajalan6 sadah Iempas uling gama. Gama 
san€ kalempasin makada I Semara miwah Ratih ngrusak semara ne sujati. 
Semara Ratih ngrusak semara tuah madasar ulian pajalan€ ane sekuleris. 
Makadua tuah marasa idupn€ kacedain, tusing marasa ia ta&n mirib nyacad 
anak. Nguda ia nyidang cedaina? Dija tonogs Widhin€ dugas€ totonan? Mirib 
Widhine tusing nyak paek ngajak paukudan I Semara ang demen ngalih balian 
utawi I Ratih ang paragat nyebak tusing tan nunas ica utawi I Krama Banjar 


an€ ngayah di pura sambilang makrimik menggosip utawi I Matua an€ tusing 

taEn ngrastitiang pianak-mantu utawi I Pekak leluhur ang tusing babojolan di 
pangipian ngorain sentanan€ pajalan utawi I Balian an€ nyepolang munyi 
makada anak€ manyama misan bisa mauyutan? Cutetn€, Widhi tusing maan 
tongos di keneh I Semara Ratih&—Ia magedi mirib 'amah memedi'. 

Anggon tetimbang, kapertama, nyebak tusing mragatang masalah. Tutur 
lingsir€, yan baat sajan pak€weh idup€ makada nyrekcek y€h panon€, kemu ka 
Kamulan tunasicang ragan€, ditu lakar nemu galang. Pajalan buka eng tusing 
jalananga k€n I Ratih, ia bisan€ nyebak dog€n. 

Kapingkalih, Hyang Guru wantah guruning guru, pinaka Pramesti Guru, 
ring Lontar Kerta Bhujangga, Hyang Guru taler kabaos pinaka dewaning dewa. 
Tan wenang tedun ngawag-ngawag, apa buin tedun di tongos-tongos an€ 
tusing cocok, campah tuah masrana pejati—yan nedunang Bhatara utawi 
Panyanjaan-Panuuran anak patut anutang tongosn€-saranan€. Lakar nedunang 
leluhur di sanggah padidian dog€nan buka Pail&n Paican-ican di Kesiman 
Denpasar sranan€ rimbit, pamargin€ ak&h, miwah sang san€ ngamargiang 
mangda manut. Napimalih, nuwuh Ida Bhatara kadi ring Batur, Batukaru, 
miwah san€ lianan pastika nyangetang rimbitne. Dini, jeg aluh-aluhan balian€ 
tuah masrana pejati suba nyidang nedunang Bhatara Guru (?). 

Kapingtiga, Balian tuah tongos nunas pamargin niskala. Niskala ang tusing 
nyidang pragat baan pajalan sekala. Sekalan€, makeh mangkin balian ang 
maalian-alian, lempas sesana, Iempas gama. Gaman€, Sang meraga Balian 
yang sampun tetaksong katuwur masrana uleng penangkilan€, patut kapicain, 
k€wala tusing dadi ngapak-apak nyapa kadi aku, patut ia ngesor ngajak 
tetakson& miwah sungsungan penangkilan€. Penangkilan&€ mas€ ke€to, tusing 
dadi campah ngajak tetakson Balian. Baliang patut micang pamargi utawi 
solusi tan dados nambah byuta buka Balian ring Semara Ratih an€ misi 
ngorain pikobetng€ I Semara lan Ratih tuah paga&n wegig. Wegig€ totonan 


boya ja niskala dog€nan, anak€ pelih ngadokang munyi mas€ wegig adane, 

nga€ uwug. Uwug sang kasengguhang ulian wegig misan-misan€ lakar 
metuang pikobet-pikobet anyar ring paumahanng I Semara. 

Kapingpat, yan katib€n pikobet sampunang uju-uju melihang anak. Patut 
dulurin antuk mulat sarira, takonang ragan€, apa makada, k€ngk€n makada, 
k€ngk€n iraga? Apa mirib I Semara miwah I Ratih tusing beneh pajalane 
ngant€n utawi makadua ta€n corah ngajak misan kanti misan€ ngidang wegig 
utawi tusing las ia makadua dugas€ matanjung sambuk? Yan tusing ulian iraga 
an€ nga€ pelih, tusing ja anak€ apang-apang nyidang nyakitin niskalan€. Anak 
makejang mabekel Widhin€ lekad. Yan iraga nyidang sakitina, pastika 
Widhin€ ngembakang jalan. 

Cutetne, anak€ jaman janing suba liunan sekuleris utwi nirgama, Gaman€ 
tusing penting--an€ penting hasiln€e. Ia tusing demen madabdaban majalan 
apang tusing kalain Widhi. Makejangne demen cara “makpak tabia”, yadiastun 
pajalan&€ ang jemaka tusing karuan beneh. Ento buka “saet mimang€” ang 
makada mangmung bingung: pragat pikobet€ ane besik, uli ento lekad pikobet 
an€ kaping kalih, kaping tiga, kaping telas. Buka Semara Ratih an& campah 
ngajain iraga pang tusing ngrusak semara utawi numadi dadi jatma nirgama, 


kapuikang Widhi. (Nurjaya PM) 

magarang 


IGA Darma Putra 

Bojog ngade€n I Lutung ane ngrusuhin tegalan biunne. I Lutung ngade€n I 

Bojog an€ ngamaling di abian manggisn€. Buka dua nepukin pamula- 

mulane pada-pada benyah. Sing ada buah-buahan ane masisa. Pocol buka 
dua miara abian€. Neked leluhur an€ ngelahang tanahn€ masih bareng rugi, 
wireh tusing maan atur-aturan banten nuju piodalan ang lakar teka. 

Buka dua saling kad€n. Buka dua saling tuduh. Buka dua pusing 
ngenehang €ngken caran€ apang ngidang maan bekel anggo nyalanang odalan. 
Y€n tusing ngodalin, bisa-bisa betaran€ pedih. Prajani bisa panjakn€ kena sisip. 
Sing nyidang taur aji banten angiyu, musti taur baan atma! 

Wir€h ke€to, I Bojog ajak I Lutung prajani konsolidasi pada-pada ngalih 
ruang. Tangkil ia milehan mecik manggis apang ada anak ngugu. Pangede- 
panged€ di organisasi perburonan, makejang aliha, ajuma, anyuda, lantas 
bakatanga negul baan omongan manis malenyad. Mapiakan prajani prajuru 
organisasin€. Ada ane ngaruangin I Bojog, ada an€ nukung I Lutung. 

I Bojog tusing didiana ngalih ruang. Sabilang pesu, setata ia ngajak ajudan. 
Apang ada nyupirin, apang ada n€ngt€ng tas gand€kn€ an€ misi hape paling 
mael sajagat raya. Di hap€n€ ento masimpen data-data sakala niskala. Ada data 
utang piutang, ada data palaba pura, ada daftar adan pangede& ang lakar aliha 
tur an€ suba bakatanga. Lengkap suba ditu isin hap€nn& aji data-data. Uling 
an€ suci, kanti ang cemer. Uling mantra-mantra pingit kanti pilem singid. 

Ipidan y€h sagaran€ an€ orahanga tusing kena suci-campur. An€ suci ajak 
an€ leteh, madukan ditu tusing nyidang malasang. An€ jani, sagaran€ suba 
masiluman dadi hap€ an€ paling maela sajagat raya. Hap€n€ dadi macelep ka 
Pura, dadi masih ka s€tra. Neked ka WC, hap€ng dadi macelep. Suba patuh 
tingkat religiusitas hap€ ajak pipis€ ang tusing kena sebelan. 

I Lutung tusing masih ta€n didiana maleluasan lakar ngalih dukungan. 
Setata ia ngajak sekretaris pribadinn€ an€ suba sadia nyatet apa dog€n 
pangeluaran ian€ ngabulan. S€kretarisng seleg pesan ngayahin sapula-pali ane 


perluanga teken I Lutung. Makejang-kejangn€ sekprinn€ an€ ngurusang. Uli 

sisin kulit kanti ka tengahan basang. Uling duur kanti ka beten. Pokokn€ I 
Lutung nerima beres. 

I Lutung mulan sugih maliah, kanti keweh mete€k pipisng aji jrijin batis. 
Kemu mai ia ada ngayahin. Sing ada l€nan, tuah abian manggis ang hektar- 
h€ktaran ento an€ makada. To suba sangkalanga, jani ia mabela pati apanga 
ngidang menang ngalawan I Bojog an€ kasengguh suba ngamaling di abian 
manggisne. Cutetng jeg sikat!!! 

Ada lantas panua uli di Provinsi Anu. Suba kaloktah baan liu nawang 
shastra. Ny€n ja anak€ ada maprekara, pasti kemu nunas patunjuk apang manut 
pajalan€ ajak shastra agama. Suba jelas di masyarakat perburonan, shastra 
agama ento cara senjata. Senjata an€ manganan tek€n ngad, wireh ngidang 
ngorok keneh anak. 

Sik malu, I Bojog teka kemu masadu nyaduang kabrebehane kilangan biu 
sadah ategalan. Ia kemu tusing ja puyung limanne. Suba siapanga pis abendel 
apang Panua Provinsi Anu nyak ngaruangin ibann€. Ajudan€ sibuk n€ngt€ng 
tasn€. Gupuh ajudan€ majalan di malunn€. Pokokng jagana pesan pajalan I 
Bojog€ apang rahayu kanti kawekas tek€n ajudanne. Sag€t ada tain cicing, 
prajani ia sibuk nyampatang apang tusing bakat enjeka tek€n I Bojog. 

Suba matepuk ajak panua Provinsi Anu, uli A kanti Z suba masih telah 
baana nuturang tek€n I Bojog. Cutetng ia jeg seken pasaja yakin, an€ nguugang 
abiann€ tuah I Lutung. Tusing ja ada IEnan buin. Panua Provinsi Anu anggut- 
anggut menehang pajalan I Bojog€ sambilanga nyled€tin amplop cokelat an€ 
ngenah abedik di tas I Bojoge. “Seken ento Bojog, nyanan Pak ja ngurusang,” 
k€to abetng panua Provinsi Anu. I Bojog anggut-anggut demen, panua Provinsi 
Anu masih bareng manggutan misi kejit-kejit. 

Disubang I Bojog mulih, teka jani I Lutung menghadap panua Provinsi Anu, 
patuh ngaba amplop abendel. Sakewala, amplop I Lutunge€ mawarna putih. 
Secara garis besar, patuh satuan masalah I Lutungg ajak I Bojoge. Pokokne 


menurut I Lutung, suba pasti I Bojog an€ ngamaling di abian manggisn€. 

Panua Provinsi Anu anggut-anggut sambilanga ngusud jagutn€ an€ tusing misi 
jenggot. “Beneh ento Lutung, nyanan Pak ja ngurusang,” k€to buin pasaut 
panua Provinsin€ sambilanga kejit-kejit nyledetin amplop putih an& gembela 
tek€n I Lutung. I Lutung makenyem wireh demen atinn€. Suba pasti jani I 
Bojog lakar kena bui. 

I Bojog lantas mulih. Panua Provinsi ngelunin pembantunn€. Pembantunn€ 
teka ngaba piring misi biu ajak manggis ang seger-seger. Buka dua jemaka 
tek&n Panua Provinsi Anu sambilanga kenyem-kenyem. “Sajan buka 


sesenggakane, luas Bojog teka Lutung... buahahaha.” 


IGA Darma Putra 

embas lan magenah ring Bangli. Kakawiannyan€ kawedar ring makudang- 
kudang media, minakadi Bali Post, Pos Bali, Tatkala.co, Suara Saking Bali, 
miwah sang lianan. Ngamolihang Hadiah Sastera Rancage 2018 antuk cakepan 


“Bulan Sisi Kauh” 

sin Gumi 


mantenin 
pipis 


I Gusti Lanang Suteja Narendra 

Piiih... mara dibi bantenin pipis€, jani suba telah. Mirib tusing kayun 


1» 


Ida malinggih sik Icange Bli!” Teka uli peken, ber ngaremon I Luh 
sambilanga ngebit-ngebitin domp€tn€. Puyung, tuah ada kertas parkir 
nyelepit. Ia sayan berangti. 

“Kuangan mirib banten€? Tuna mirib pangastitin€? Asal bani nyusukang 
pipis, ber ngured sayan nelahang!” 

Mbeee... mablekis simpatan tiang mireng raosn€ siduri. Asal bani 
nyusukang pipis, ber ngured sayan nelahang. Kan mula k€to? Dijan€ konslet 
logikan€? Lamun makita apang tileh, eda susukanga, eda belanjaanga. Ish... 
Ish... 

Kewala tiang sing bani nyautin. Wir€h y€ning sautin, apa buin tungkasin, 
bisa sayan gedeg buka Pak Putin! 

Mara tiang menekang gelas lakar nyiup kopi, tan perah gerengane, “Sing 
mekita nyautin? Sing mekita maang solusi? Belog apa mamelog Bli n@nenan?!” 

Miiih... kado nyiup kopi, payu tiang ngelekang poos€ dog€nan. 

“Men... apa ane bantenin Nyai ibi?” 

“Pipis!” Bawak sada bangras pasautne I Luh. 

“Nyen ngorahin?” 

“Yeee... Buin mamelog. Nak Buda Wage Klawu mula mantenin pipis. Men 
apane bantenin?” 

Beh... Tiang narik nafas panjang bana tek€n pasautn€ ento. 

“Nyai salah sasuduk ento!” 

“Maksudne?” 

“Tusing ada tutur anak mantenin pipis. Anak ngalinggihang Sang Hyang 
Rambut Sedana mara ada. Kaacinin nuju Buda Wage Klawu. Ida pinaka 
paragaan Widhi an€ nguasayang sakancan kasugihan, an€ ngaranayang i 
manusa nemu sadya, tegep sandang wyadin pangan. Men apa tunas Nyai dugas 
Buda Wage Klawune?” 

“Apang tileh pipise!” 

“Badah... sayan-sayan pelih ento pinunase!” 

“Men apa tunas?” 

“Tunas apang Ida malingga, apang sakancan gelahe nyidayang mawiguna. 
Apang sakancan sekayan€ masari. Y€ning Nyai nunas apang tileh pipis€, eda 
belanjaanga!” 

“Men.. Y€ning tusing belanjaang, apa pantet?” 

Tiang mendep. Katos magelekan, wir€h paningalan€ I Luh neng€ng nerirek 
cara matan barong. 

“Nah ke, sautin! Yening sing belanjaang, apa pantet?” 

“Nah... sabar... sabar. Adeng adeng nutur. Jani Bli matakon, genep apa 
kuang pipise ane belanjaang Nyai ituni di peken?” 

I Luh klingas klingus sambilanga met€kin babelanjaan€ di keranjang€. 

“Genep Bli. Eh.. Tawang sing? Icang meli kacang ji mudah pesaja. Lakar 
anggo dagangan. Bakat batine atenga ento!” 

“Mimih... Atenga lakar maan bati?” 

“Ae Bli. Beber borong Icang makejang. Suba ngenah batine!” 

“Nah... suba ja k€to, sangkan Nyai nyelsel Widhi ulian pipis Nyaing telah? 
Kan suba icenina bati Nyai? Ento madan pipis Nyain€ masari. Diastu telah, 
sakewala telahne ento nekaang lebihan. Kan luung ento?” 

I Luh ngajengit mangle, “Saja masi, 0? Khilaf Icang... Khilaf!” 

Mbeee€... Mode sinetron celekotokane. 

Kisap-kisap ia nyelekang dompet di BH-n€ telutuan belus uyak peluh. 


Tiang nyeledet, piiih... ditu linggihanga pantes Ida tusing kayun nyejer! 
(Macang Rumah Cinta Seribu Jendela) 
I Gusti Lanang Sut€ja Narendra 


magenah ring Macang, Bebandem, Karangasem. Satuanyane prasida kawac€n 


ring facebooknyane. 

(Geguritan| 





IBW Widiasa Keniten 


Pupuh Sinom 


1251 

Nekeng twas awyawahara, 
tresna matulung ngolasin, 
matungkas menggah edohang, 
solah ayune kakimkim, 

margi tumus alus singgih, 
suSila nganutin sulur, 
ngrajegang kerthaning idhep, 
ngulat sih ngulati Santhi, 
trepti tutur, 


ri Sabha $abhaning Sastra. 

1261 

Tresna sih ring para warga, 
sang katunan to tulungin, 
mumah tuduh dasar tanah, 
kalaran nul€ngek langit, 
idup di margi mangepil, 
buka nganti damuh tedun, 
baju dekil seduk basang, 
awak berig urag-arig, 
wehin ipun, 


amertha urip pangenteg. 


1271 

Nenten ngamandung asteya, 
ninggalin polah mamaling, 
mamandung nyungkanin krama, 
sang katunan tulus miskin, 
bilih-bilih jagat kali, 

artan&e manados pucuk, 

sang Sadhu keris mayasa, 
icalang yadyastun sukil, 

sugih patut, 


tandur uripang sadina. 


1281 

Arta negara becikang, 

eda ng€ndah ngamalingin, 
majuk mimpus makrangkeng, 


nongos di bui mangempi, 

tikas melah inget alih, 
solah anut marga sulur, 
nguluk-nguluk to icalang, 
arta patut ento alih, 

sinah nyiku, 


solah melah &lah dangsah. 


1291 

Akroda tan menggah galak, 
degdeg Sadhu galang ati, 
bendung somya nemu Iyang, 
tutur Sastrane kakemit, 
nuturin ya jroning ati, 

sang ngantenang rasa patut, 
antar makanti sawitra, 
kadang warga tan mapilih, 
janten pangguh, 


kedek pakenyung manglimbak. 


1301 

Sang ngutamayang akroda, 
degdeg kayun welas budhi, 
roma muka caya dharmma, 
wikan milah kaon becik, 
tatas diirgamaning ati, 

tan nu€ meseh ri kayun, 
banban atur ngeloh dangsah , 
walang ati joh kapinggir, 


idhep patut, 

ngenteg kayun uttamayang. 


/31/ 

Bhakti ring guru susrusa, 

catur guru kang uttami, 

pertama guru swadyaya, 
subhakti ring Sanghyang Widhi, 
dewa yadnya yasa kerthi, 

manut SaSih dina wuku, 

pafica wara sapta wara, 
purnama tilem sutrepti, 

galah ayu, 


ngrastityang mandala praja. 


1321 

Canang raka canang sekar, 
daksina linggih hyang Widhi, 
pejatin€ nyatyang idhep, 
banten Sucin€ uttami, 

asep arum sekar merik, 
nek€ng twas bantangipun, 
manut ring prawerthi yadnya, 
sang sadaka sang tapini, 
iring tuur, 


muput yadnya sidha karya. 


(pacang kalanturang....) 

Satua Cutet 


yu 
jelema' 





2 Satua cutet puniki kawedar wantah kerjasama Suara Saking Bali sareng Balai Bahasa Provinsi 
Bali. 

Apa ane tusing percayain, y€n sesai dingeh, sesai kenehang, 
sinah lakar percayain. Apa ane tusing lakar nadi, ye@n suba 


kenehang, apabuin nganti percayaain, sinah ia lakar nadi. 


I Gede Aries Pidrawan 


iang tusing percaya y€n tegal an€ jani alapin tiang, gelah anak— 

tusing ja gelah pangelingsir tiang€e. K€to masi carik duang saih ang 

ada di banjar sampingan, orahanga tusing ja gelah bapan tiang€. 

Tiang tusing percaya sawir&h bapa lan memen tiange jemet maga€. Yadiastun 

tusing pegaw€ negeri, tuah ngalapin isin tegal, gaginann&€ tusing ta€n 
Iempasanga. 

Ane paling tusing tiang percayain, tegal tiang€ orahanga malemekan baan 

bangke€n jelema, pamula-mulaan tiang€ lomlom ulian kasiramin getih jelema. 

Nyen anak ang& lakar mercayain raos buka k€to sajabanin anak di d€san tiang€ 


an€ enu dadi uluk-uluk ulian kabelogan€? 

Suba pepes tiang nlatarang unduk carik lan tegal gelah panglingsir tiange: 
carik€ belina teken bapan tiang€, tegal di bancang bukit€ uli panglingsir 
malunan suba waris ka waris. Tiang seken sajan nlatarang, nanging enu masi 
ada anak ngorahang carik lan tegal an€ gelahang tiang jani sujatinne tusing ja 
gelah tiang. Inih gedeg basang tiang€? 

“Kenken sujatinne keneh cain€ nuturang ka pisaga unduk tanah tiange 
Gus?” keto tiang taen nakonin Gus Barakan suud kurenan tiange masadok. 

“Tusing ada awake maan ngorta kak€to Yan,” keto pasautne Gus Barakan 
sambilanga kirig-kirig takut ulian tiang suba ng€dengang gemelan. 

Kurenan tiang€ pepes masadok ngorahang liu anak€ ngortaang kajel€kan 
bapan tiang€. Ngorahang bikas bapan tiang€ tusing ada 1€nn€ ngajak pekak 
tiange: demen mamaksa gelah anak. Sakewala y€n suba jagjagin tiang anak€ 
ento, makejang siep. 

“Bli, sesai tiang mireng munyi di sisi. Ada anak ngorahang i bapa meli 
tanah ulian nguluk-uluk. I pekak ngawarisang tegal maftar-€taran ulian 
mamaksa. Tegal iragan€g lom gadang ulian malemekan bangk€n jelema, 
masiramin aji getih barak.” 

“Beh, apa sujatinne anake bani ngomong k€to? Ngawag-ngawag ngomong 
misunaang kulawargang dini. Ny€n jelemang ento? Enggalang sambatang. 
Ny€n? Lakar n€ tebongn€ baang acepok apang s€ng€l baongn€ neng telung 
wai.” Tiang magebras bangun, majujuk, gigine suba ngretek. Yen saja 
jeleman€ an€ ngomong tawah-tawah ento ada di malun€, sinah suba makisel 
cadikn€ ka pelengan kena gemelan tekek. 

“Kaki Kerug, Bli. Pekakne Pak De Sujana, perbekele.” 

Mireng adan ane sambatanga ento, tiang siep. Tiang maangsegan. Gedeg 
basange ilang. Tiang nyl€empoh di bataran umahe. Inget tiang tek&n pabesen 
bapa pidan. “Yan, melah-melahang Wayan ngaba idep. Eda baanga ada anak 
1€En nyampahang. Y€n Bapa suba tusing enu, ada anak ang tusing dadi baninin. 


Kaki Kerug, Yan. Kaki Kerug. Pekak mautang idup ngajak Kaki Kerug.” 

sekk 


Sanja, Gede Sujana nyeluwatang galah singgah di umah pekakn€. Pekak 
Kerug nuturin cucunne. “De, jani Gede dadi pemimpin. Suba baanga Gede 
tongos di malunan, melah-melahang nyen Gede malaksana. Apang nyak buka 
adan Gedene, Sujana.” 

“Nggih Pekak. Sakewanten, w€nten sane sungsutang tiang. Niki indik 
laksananeg Wayan Jengking. Ak€h kraman€ ngelapur, Jengking pepes nga€ 
uyut. Alas Bukit Galunggunge kasa abedik 1€pl€pa, tajukina. Tegalne nyansan 
ngalinggahang, sak€wala alas€ nyansan nyupitang. I puan ia teka nggpak-&pak 
ka kantor perbekel. Ia teka nutugang pasadok kurenan€ indik Pekak ane 
misunaang pekakne.” 

Kaki Kerug makenyem. “Mula eneg ane Pekak antiang, Ning. Tuuh Pekake 
tusing makelo. Satonden Pekak mati, Cening, k€to masi I Jengking perlu 
nawang apa ane ta€n ada di banjare dini.” 

“Napi sujatinne maksud Pekak nuturang indik panglingsirne I Jengking 
daweg ngorta di bal€ banjar€? Dumun Pekak polih macerita, duk jaman 
perjuangan, Pekak sareng panglingsirne I Jengking rumaket pisan matimpal?” 

Pekak Kerug siep. Tegakn€ melahanga. Paliatng nganengneng muncuk 
tampul€, sak€wala nerawang joh. Joh paliatn6 Pekak Kerug, nyansan ia ingat 
teken paukudan€ dugas€ jaman penjajahan€. Ia mara matuuh dasa tiban, 
sak€wala awakne suba gangsuh, suba becat ngidaang malaib. Ia demen nutugin 
tentra an€ sedeng majaga. Ia demen marengin krama an€ makumpul nuturang 
masiat ngalawan penjajah. Ditu ia katemu I Bagor, pekakn€ I Wayan Jengking. 
Uli sekat ento ia raket matimpal ulian ngelah dademen patuh: demen 
ningehang tutur anak ane ngortaang perang, ngortaang masiat. 

Uba lantas ia matuuh pitulas tiban, jagate mahardika, ngajak I Bagor lantas 
ngalamar bareng dadi anggota partai. Ulian jemet tur tangkas makadadua 
kadadiang pamucuk partai di desan€, D€sa Panebara. Duk gumin€ biuta ulian 


partai barak nagih ngudeta di Jakarta, liu anak ang kacap “Jelema Barak” 

matangkep. I Kerug lan I Bagor kadadiang telik sandi nyelidikin anak an€ dadi 
simpatisan partai barak. Sakewala, suba abulan ia majalan, tusing masi maan 
gatra ada krama desa an€ dadi simpatisan partai barak. Para sayan€ uli 
Tejakula suba pepes nyagjagin Kerug lan Bagor nagih catetan adan anak an€ 
kecap Jelema Barak. 

“Rug, jani akalang awake apang ngenah maga€. Catet nyen ja ane gedegin 
iraga. Orahang ia jelema barak,” keto usulng I Bagor dugas petenge ento. 
Yadiastun peteng, I Kerug enu tatas ngidaang maca ny€n ane tulisa tek€n I 
Bagor dugas€ ento. 

“Ngudiang cai nulis adanne I Soka?” 

“Gedeg awake. Ta€n awake nyilih pipis teken I Soka, konden duang wai 
suba tagiha, buinna munyin€ sepet-sepet. Pidan, tan ia sumpil ngajak krama 
banjar unduk tanah palaba pura. Eng galah luung, pasti tusing ada krama 
banjar ane lakar melanin ia.” 

Dugas€ ento, Kaki Kerug suba nolak. Ia tusing nyak nga€-nga€ nulis adan 
anak ang& tusing saja. Sakewala I Bagor tetep tengteng. Sekat ento ia mapisah 
ngajak I Bagor. I Bagor men€k jabatan dadi saya numpas jelema barak, I 
Kerug suud dadi telik sandi. Yadiastun mapisah jalan, I Kerug enu pepes 
nuturin I Bagor apang laksanang I Bagos tusing bes kaliwat. 

Buin amiggunng, I Soka Ian kulawargane jagjagina aji terek abana ka Setra 
Pemasahan. Di Setra Pemasahan suba liu anak ngantiang. Suba ada nang 
nemnem tereke majejer. Uli terek€ tuun anak ang kecap barak. Anak uli dura 
desa tekaanga kema: Perasi, Bugbug, Subagan, nganti uli Tejakula. Blungbang 
lakar nanem masi suba kasiapang. Dugas€ ento tegteg tengah lemeng. Gumine 
dedet. Suba lakar maser€t klewang para sayane, saget biur anak ajak liu uli 
kaja kangin. “Enden malu, enden malu.” 

Krama Banjar Korebelahan ang kapimpin Jro Kelihan teka ka Setra 
Pamasahan nunas tek€n para sayan€ apang I Soka lan kulawargan€ maan 


ukuman uli krama banjar. Saya lan krama banjare pada-pada cumpu. Jelema 

Barak ane kirima uli dura desa, saya ngelah tanggungjawabne. Y€n Jelema 
Barak Banjar Korebelahan, krama banjar maang ukuman. 

Lantas, petengg€ ento I Soka kapaid matulak ka banjar. Krama banjare 
supakat tusing lakar ngamatiang I Soka lan kulawargan€. Sak€ewala, I Soka 
apang magedi ngejohin desa. Mas Ian pipis tusing dadi aba, sawir&h lakar 
anggona bukti I Soka suba mati lan kasugihann6 karampas. Mani puan y€n 
jagate suba aman, I Soka dadi mawali ka Banjar Korebelahan. 

I Soka magedi ngaja kauhang menekin Bukit Galunggung. Neked di 
tegaln€, di bancang Bukit Galunggunge, ia nguuk ubi lakar anggona bekel. Ia 
ngrencana lakar mengkeb di Bangli. Y€n jagat& suba aman mara ia lakar 
mawali. Sakewala, mani semengan€ krama banjare biur. I Soka dapetanga suba 
dadi bangk€, mas€doh di bongkol kayu pul€n€. Di sampingn€ ada buhbuhan 
tanah matumpukin aji batu tongos bangk€n kurenan lan pianak-pianakne I 
Soka katanem. I Bagor nuturang teken kramang, I Soka lan kulawargane ulah 
pati ulian lek jengah suba katundung. Kramang percaya sawireh I Soka suba 
kecap jelema barak. Sakewala, I Kerug tusing percaya. I Soka tusing ja ulah 
pati. Ia nawang ny€n anakk€ an€ ngamatiang. 

sekk 

Luh Sasih mamunyi buka krepedan bedil nuturang tutur anak di sisi an€ 
suba bani misunaang kulawarganne. “Tutur anake nyakitin, Bli. Munyinne 
majengahin, suba tusing nyidaang mireng baan kuping.” 

Wayan Jengking siep. Ia tusing nyaurin patakon kurenan€. Kenehne paling, 
an€ enc€n nyandang gugu, an€ enc€n lakar Iempasin. Y€n ia ngugu tuturne I 
Kaki Kerug, ia marasa d€wekn€ belog. Tusing ada punyan-punyanan 
malemekan aji bangk€n jelema. Suba duang dasa tiban ia mret€nin tegaln€ ane 
di bangkyang bukit€ ento, tond€n ta€n ia maan sadok ditu ada bangke, ada 
tulang, muwah atman jelema ang enu puntang-panting kond€n nepuk pamargi 
ka swarga loka. Sakewala, y€n tusing percayain, I Kaki Kerug ane nuturin. 


Pabesen bapanng pidan, tuwah I Kaki Kerug an€ nyandang percayain. 

Wayan Jengki Sunarta 

Nadaksara guming gulem. Wayan Jengking kadaut kenehne nelokin tegaln€ 
di bancang bukite. Saget ditu tepukina liu anak cenik nedeng macanda. Awak 
anak€ cerik ento berag, muan€ kecong, bokn€ gading mrimping buka tusing 
ada anak ngurus. Yeh ang ada di kedokan6 kudkudina. Siupa. Limang ane 
selem nyemak carang kayu anggona nyongcong tanah, nguuk ubi sawi. 
Jerijinng ngeruk-ngeruk tanah. Suba dalem, sebengn€ makenyir, mirib ubi 
lantang ngelempod an€ bakatanga. Limanng matek ubing ento, mawarna putih, 
lantang, katos. Tusing ja ubi, ento tulang. Anake cerik ento kedek ngerikkik 
lantas nyel€pin tulang€ ento, marebut buka cicing nyel€pin balung. 

Wayan Jengking an€ ningalin anak cerik€ ento prajani seneb. Ia makita 
ngutah sawireh tulang an€ sel€pina ento misi banyeh, banyeh getih, ngetel. 
Wayan Jengking malikang awak lakar makaad, saget rame anak ditu 
nyadangin: anak cerik, kelih, luh muani, tua bajang. Anak€ ento nyansan 
maekang. Mara pedas baan Wayan Jengking baong anak€ ento ngemel nagih 
pegat. 

Wayan Jengking ngejer, awakn€ kebus prajani. Ia dot malaib sakewala 
batisn€ tusing ngidaang matindakan. Ia makeneh makraik ngidih tulungan 
nanging bibihng caket tusing ngidaang mamunyi. Nadak siap€ makruyuk, 
anak€ ento magedi. 

“Bli, bangun Bli. Bangun,” Luh Sasih ngeling sigsigan napetang kurenane 
pules gelur-gelur. Awak kurenan€ panes. Kompres yeh uma ang t€mpelanga di 
gidat kurenan€ suba nyem. 

I Jengking enten. Paningalan6 kedat, sakewala paliatn6 puyung. Baong 
anakke ane ng€mel di pangipian enu marawat. Muanne I Jengking kembang 
lebleb, takut. 

Aminggu, duang minggu, ngantos abulan liwat, I Jengking konden 
ngidaang bangun uli pesarean€. Sabilang peteng ia setata ngipi. Ngipiang anak 


cerik-cerik an€ tepukina di tegaln€. Ta€n masi ia ngipiang bapanng an€ ngeling 

sigsigan ningalin anak lingsir ane kapecutin. “Pedalem Pekak Ning, pedalem.” 
Ke€to munyin bapann€. 

Suba abulan lebih I Jengking tusing ngenah pesu. Ang pirenga teken anak€ 
tuah Luh Sasih ngeling ritatkala I Jengking ngelemet di pesaran cara anak 
nyat angkihan. I Jengking ngreres buka kapur barus, awakn€ nyansan 
nyenikang. Makudang dokter kad€n suba teka, makudang balian kad€n suba 
aliha, I Jengking masih tonden seger. 

Liu ortang di sisi ngorahang I Jengking buduh. Kaki Kerug nawang sakitn€ 
I Jengking buka apa. Sasukat ia maan nuturin I Jengking unduk pekakne, I 
Jengking tusing maan ngenah buin. Marasa padalema, I Kaki Kerug teka 
nelokin. 

“Kenapa kurenane Luh?” 

“Tusing kakeneh baan tiang Ki. Asal peteng, awakne kebus, paningalane 
nungleh buka anak step. Doktere ngorahang tusing step. Jro Balian masi suba 
maan teka, pragat ngorahang sisip. Suba masi tiang mayahin di Pura Dalem. 
Sakewala, Bli Jengking tusing masi seger.” 

I Kaki Kerug makesyor nepukin paukudan I Jengking, k€to masi awakn€ 
Luh Sasih ang berag, paningalane perok. Mirib sasai ia magadang magadangin 
penyakitnge I Jengking. 

“Nah, Luh nah I Luh ka paon malu. Aturang wedang Ian rarapan, apa ja 
sepatutn€ di sanggah kamulan. Tunasang ring suung, ring leluhur mangda I 
Jengking €nggal nyen seger.” 

Gag€sonan Luh Sasih makarya wedang lan nanding canang. Suud keto, 
lantas ia maturan ka sanggah mailehang. Tirtang ketisanga di sirah kurenan€. 

“Jani, kema I Luh ka tegale badaja dauh, alih babakan kayu ane paling 
tegeha, congkehin, y€n getahn€ barak ento suba. Ingetang maturan canang di 
bongkol kayun€, ingetang ngacep mangda Ida ngic€nin tamba. Babakan€ aba 


mulih lakar dadiang loloh lan boreh.” 

Majalan Luh Sasih ka tegal€ ngaba arit. Tegalng ada di bangkyang bukite, 
paek tek€n alas Bukit Galunggunge. Luh Sasih nuju kayu gede macarang 
renggah. Don kayunn€ gadang masur putih nyansan ka muncuk. Kulit kayune 
masisik masuar gading. Luh Sasih nylongket kulit kayunn6 nganggon arit. 
Getah kayunne ngecir mawarna barak. “Mirib ene kayu ane orahanga teken 
Kaki Kerug.” Luh Sasih mamunyi di keneh. 

Sapaninggal Luh Sasih, I Kaki Kerug negak maekin I Jengking ang enu 
pules. “Yan. Tusing ja k€n€ carang Wayan nebus dosa. Tusing Wayan ang 
pelih. Eda Wayan melihang dewek. Pekak nuturin Wayan dugas€ pidan, boya 
ja lakar ngulitin kajel&kan pekak Wayan€, an€ uba malinggih dados Dewa 
Hyang, tusing Yan. Tusing. Kaki nuturan Wayan buka k€to apang Wayan 
mapepineh tusing nuutin pajalan pekak Wayan€ ane jelek pidan. Pajalan idup 
ento pejalan sejarah Yan. Sejarah panglingsire patut panak cucune nawang.” 

Wayan Jengking angkihan@ maangsegan. Kaki Jengking nglanturang 
nuturin, nyansan maekang di samping kupingne Wayan Jengking. “Jalan 
Wayan ged€nang bayun€, ged€nang keneh€. Pedalem kurenan Wayan€ carat- 
curut kema mai ngalih dokter, ngalih balian. Ento ada buah tresnan Wayan€ 
an€ enu cenik-cenik. Yen Wayan buka kene, nye€n lakar ngupapira?” 

Paningalane Wayan Jengking suba mabukakan. I Kaki Kerug nyansan 
maekang. “Pelih ane pidan, jalan jumunin baan papineh lan parisolah apang 
melah. Dosan panglingsir Wayang pinaka utang. Panak cucu an€ nanggung, 
nyalanin, lantas nebus. Y€n sing k€to, aidupan Wayan lakar tusing ngidaang 
lempas. Pedalem kurenan Wayane, pianak Wayan€ an€ tusing nawang-nawang 
masi lakar kene sengsara. Mumpung Wayan jani enu ngidaang, mai tebus 
bareng-bareng. Baan tresnan Kakin€ teken reraman lan pangelingsir Wayang 
pidan, Kaki nyadia marengin Yan. Kaki tusing ja lakar lempas.” 

I Wayan Jengking ngediap. Ia suba kedat. Bibihneg suba kemakmak 
kemikmik. “Ampura, ampura, ampura,” keto ane kapireng olih Kaki Kerug, 


gigis. 

Luh Sasih suba teka ngaba loloh. Wayan Jengking negak masedoh 
matatakan galeng nyiup loloh uli gelas€. Muann€ nyansan ngediap. 

“Tusing ja Wayan ane ngelah pelihe. Sakewala, dosa idup tusing ja lakar 
ilang. Jani Kaki malaksana jel€, mani puan panak cucu ang lakar makatang. 
Jani melahang Wayan melaksana apang panak cucung€ tusing nemu sengsara.” 
Kaki Kerug buin kisi-kisi di kupingng Wayan Jengking. Wayan Jengking 
nyansan ngediap. Tuturng I Kaki Kerug suba pedas kapireng. 

“Melahang miara tegale ento. Asilne eda Wayan anggon padidi. Yen ada 
anak tusing ngelah, tulungin. Y€n liu ngasilang, bagiang. Sinah laksanan€ ene 
ngidaang nebus dosa panglingsire pidan.” 

Wayan Jengking kemakmak-kemikmik. Kaki Jengking maekang kupingne. 
Wayan Jengking masemu girang. Kaki Jengking anggut-anggut. “Nah, lamen 
k€to pangapti Wayane, melah Yan. Eda sajan nyen Wayan Iempas.” 

Nyansan wai, Wayan Jengking suba nyansan nyegerang. Ia jani suba 
ngidaang pesu uli pakarangan€. Ia suba pesu ka tegal€. Ia miara pamula- 
mulaan€ ditu buka ngupapira pianak. Isin tegaln€ nyansan landuh. Kayunn€ 
gede-ged€ buka di alas€. Ia kasub dadi petani sukses. Semengan Wayan 
Jengking luas ka Peken Rubaya. Uli Peken Rubaya ia mabalik mulih nyemak 
dagangan lakar abana ka Peken Telaga. Sanjang ia lakar luas ngaba dagangan 
ka Peken Karangsokong. Awakne karasayang sakit sawireh ada neng ping nem 
ia bulak-balik nyemak duren, poh, lan gula barak abanng ka peken. 

Sanjang ento, Luh Sasih nawang kurenane kenyel. Gag€sonan ia ka paon 
nyemakang loloh. 

“Bli, ne loloh apang awak Bline seger.” 

“Loloh apa kaga€nang Bli, Luh?” 

“Loloh ene suba ane nyegerang Bli pidan. Kayu jelema, Bli.” 

“Kayu apa, Luh?” 


“Kayu jelema.” 

Mireng raos kurenan€ ngorahaang adan kayune, I Jengking mamegeng. 
Inget ia, kasaksiang I Kaki Kerug, dugase sakit taen ia masasangi. “Yen tiang 
seger, tiang masasangi ngwangun pura panyungsung Dewa Sangkara di tegale 
ditu. Nyabran Tumpek Wariga lakar odalin tiang. Y€n tiang seger, atenga asil 
tegal€ lakar aturang tiang ka pura-pura. Y€n tiang seger, tiang lakar suud 
matbat alas, suud tiang ngalinggahang tegal.” 

Jani, kudang warsa kad€n suba liwat, I Jengking masi kond€n nga€ pura 
panyungsungan Dewa Sangkara di tegale ditu. Kudang Tumpek Wariga kad€n 
suba liwat, ia masi tusing ta€n ngodalin. Makudang-kudang pipis kad€n tegal€ 
ento ngasilang, aringgit ia tusing ta€n mapunia. Kudang €tar kad€n alas€ 
babata, kayang jani, ia masi enu ngalinggahang tegal. 

“Bli, Bli. Kenapa, Bl1?” Luh Sasih makeraik ningalin kurenane maglebug 
di natahne. 

Wayan Jengking angkihana sesek. Prajani ia inget tekan I Kaki Kerug, 
pinaka saksi semayanng ipidan. Kaki Kerug ngalain ipuan, suba makinsan ka 
s€tra ibi. Ia marasa langgia tusing maan majenukan kema sawir€eh iteh 


madagang. 


I Gede Aries Pidrawan, 

embas ring Pidpid, Karangasem, 2 April 1987. Cakepannyange san€ sampun 
embas minakadi “Sang Guru” (antologi bersama 2020), “Nyujuh Langit Duur 
Bukit” (antologi bersama, 2019), “Perempuan Pemuja Batu” (cerpen, 2019), 
“Ulat Bulu di Rahim Ibu” (cerpen, 2019), “Gerubug” (cerita anak, 2018), 
“Bidadari Telaga Emas” (cerita anak, 2017). 

puisi-puisi 
wayan esa 
bhaskara? 

PPKM Level 3 


minab bes tegeh ban ngipi 


kopi angg€n negtegang pikayun 


pelih ban nindakang batis 

pelih ban ngemelin bibih 

pelih ban ngipekang baong 

pelih ban nyled€t ikuh panyingakann€ 


ngaranayang tandruh 


pelih sira? 

sira pelih? 

dija alih? 

beneh pelih ten nyandang silih 


pelih beneng kaja, 

galah luas majalan 

pelih beneng kelod, 
ngawitin gending 

i beneh malingkuh 

ngoyong jumah apang k€nak 
n€nt€n dados mapupul ring jaba 
eda! eda! 

ring margi, embang rumasa 
duaning mangkin 

sampun jam sia wengi 


grubug ageng male jebos rauh 

Mantra II 


niki titiang 

pade€wekan titiang 

sampun jangkep 

niki tulang 

niki getih 

niki polo 

niki batun mata 

muah sange lianan 

angg€n pakeling 
ling 
ring 
ling 

--nnnnnnn——- 5 ring 
ning 
ning 
ning 


pikayun ening 


niki atur titiang mangda titiang 

luput ring sahannaning sasab merana 
san€ wenten ring keluarga 

muah pakarangan umah titiang 


driki mogi-mogi dirgahayu Ian dirgha yusa 

Pangkung 


bungang& mentik di sisin abing€ 
beten batis tarung 
melilit, makilit, saling jepit 


nanging tan w€nt€n san€ sakit 


ditu duur pangkunge 

kuning malencing 

barak makerab 

ngaput pertiwine, jakti-jakti ngelangunin 
san€ nyingakin 

rikala sabeh, ring pangkunge 

y€h ujann€ madunungan 
bungang pucut, makesami 
srEag-sr&og ampehang sang bayu 
sakadi ngigel, nuut gending 
sr€ag-sreog, lemuh gati 


kadi €gal-€gol widyadari 

Semeng Ento, Tiang Maca Koran 


Groosssss 
kopin€ kasiup lantas maca berita di koran, ak€h artis ibukotan€ juk polisi ulian 
narkoba 


peh! 


ajin lengis€ ngancan ngamen€kang 
lengis tandusan mael, legis sawit€ taler 
temp€n€ nyenik-nyenikang, tahung kisut 


dewa ratu! 


Grooosssss 
buin kal kebitin koranng ento 
misi foto bupating juk KPK 


imih! 


di samping I Dadong matembang m€ong-me€ong 
sira m€ong? sira bikul? 
I Pekak anggut-anggut kopin€ pait sajan 


makejang buaya! ipun bangras 
Gumine pait 
pipis€ pait 


nasib€ pait 


Groooosssss 


kopin€ kalah pait 

yadiastun tan madanging gula 


Gelis 
mangkin makejang gelis 


jakti-jakti kalis 


makejang seneng gelis 

gelis ngic€n tresna 

gelis nyakit ati 

gelis sugih 

gelis lacur 

gelis ngedum bansos 

gelis musuh dados 

napi buina nuju pemilu 

makejang milu-milu 
malulu 


karasa kauber dadalu 


makejang gelis 
padem lampu 


milu-milu makasami sakadi luu 

I Wayan Esa Bhaskara 


magenah ring Tabanan, Bali. Ngawit 2014 makarya dados guru Bahasa 


Indonesia ring SMK Negeri 1 Denpasar. 

Satua Bali 


u 
mengening 

Ada katuturan satua di panepas sikut kangin kalawan kauh, lan 


kaja kalawan kelod pulo Baline ada desa cenik kaapit baan Tukad 
Yeh 0Oos Lanang lan Tukad Yeh 0os Wadon. Desane landuh pesan, 
kadirasa gemuh ulian kecoran yeh. Desane ento madan Desa 


Yehtengah, makacihnana kaapit baan embahan yeh Tukad Yeh 0ose. 


I Gde Nyana Kesuma 


eneng di bucu kaja kanginan Desa Yehtengah& ada anak makurenan 

mamondok di sisin abingg madan I Pageh lan Ni Yasa, makelo suba 

ia makurenan sakewala konden ngelah pianak. Sabilang wai 
gaginanne I Pageh tuah ngubuh sampi, nyliksiikin pundukan carik€ ngarit 
padang lakar baanga sampin€ ngamah. Diapin buka k€to I Pageh anak alus 
baban pesan mamunyi, solahn€ melah, sesai matulungan tek€n anak, lan buka 
adanina pageh pesan nyalanang idup. Ni Yasa kurenann€ I Pageh geginann€ 
tuah ngalih saang katengah ancut langkih6 dipanepi Tukad Yeh Oos€ ane 
pragat asuan anggona nyakan dog€nan, y€n di ada lebihn6 mara adepa abana 
ka peken. Buka adang I Pageh lan Ni Yasa, pageh pesan mayasa tusing pati 


ngarengkeng tek€n unduk keweh ang suba taen rasanga. Minabang ada suba 

limolas tiban makurenan konde€n masih ngelah pianak. Nuju sanjan€ teka Ni 
Yasa sabilang wai mabanten, nunas ica ring Ida Hyang Widhi apang stata 
kapicayang seger lan rahayu, apang gelis masih ada paica pretisentana ang 
lakar anggona tongos matetodan buin pidan disubang tua. 

Kacarita jani Ni Yasa luas ngalih saang katengah ancut langkihe, 
sambilanga mabekel sebet ati sawir€h inget tek€n ipian€ dibi sanja an€ 
nyihnayang Ni Yasa tusing lakar ngidang ngelah pianak kadi buin pidan ja 
saenun€ urip di gumin€. Baan rasan€ pajalan batisn& Ni Yasa matindakan, 
tayungan liman€ lemet, yeh paningalang nyrekc€k, ad€ng-adeng pesan 
pajalan€ sambilanga ngusap-ngusap tangkahne. 

“Uduh Ratu Hyang Betara, dados kadi sapuniki, napike iwang titiang.” 
(gending ginada lingar petak) 

“Uduh Ratu Hyang Betara, tonguda kadi sapuniki sang panggihin titiang. 
Napik€ iwang titiang€, dados ratu kadi asapuniki, minab n€nten pisan dados 
titiang ngelah pianak.” Nylempoh Ni Yasa dibungkil punyan kayu cempakane. 

Sagetan teka anak lingsir mapanganggo sarwa putih, pajalan€ banban tuah 
ngandeang tatanceban ulungan muncuk tungkedne€ dogen. 

“Ih... Anak istri to nguda dini manangis, napi napi minab wenten pikobet? 
Sakit?” banban raos anake lingsir punika. 

“A... Aa... Ampura jero anak lingsir titiang Ni Yasa, jakti w€nten pikobet 
titiang. Sakit jakti sakit keneh titiang€, suba makelo tiang makurenan sakewala 
tusing masih tiang ngelah pianak,” keto pasautne Ni Yasa sambilanga ngusapin 
y€h paningalann€e. 

“Suba tawang bapa, suba tawang. Jani kene nah, bapa ngemang pabesen 
abedik. Beneng kaja dini ada alas pala, di tengah alas palang ento ada pura 
san€ mapesengan Pura Mengening. Di puran€ ento liu pesan ada pamedal toya, 
sakewala tusing ada n€ pati ngupapira. Jani upapira jep pamedal toyan€ ento, 
sinah rahayu ang lakar kapanggihin.” Konden pegat raosne anake lingisir, uli 


dija kad€n tekan€ anging ngalinus kenceng sajan. 

Putra Ariawan 

Mara lakaran masumanggup Ni Yasa tek€ning anak€ lingsir totonan 
sagetan suba ilang tan pa sangkan. Ng€nggalang lantas Ni Yasa majalan 
mulihng lakar maorahan tek€n kurenane. 

Neked jumahng dapetanga kurenanng nedeng masar& di ampik pondokne. 

“Bli... Bli... Bangun bli, bangun bli... Bangun...” 

“Engken Luh, &ngken? Mara sajan matang masriepan... aruh...” masaut I 
Pageh. 

“Ke... kece... kece... kene Bli...” kabilbil Ni Yasa, sambilang ngelesang 
kameng ulian klabet baana melaib uli di tengah ancut€. 

“Adahh... Adah... W€ Luh, tengai ne tengai, pabedikin nyemak gae€, kali 
jani ajaka awak€ nyemak ga€ banjar, sing tawang kurenan kenjel mara teka uli 
ngarit jeg.. Bindan awake ja ane ngogah apem nyaine...” 

“We... WE... Apa ja orang bli totonan, dingehang malu dingehang, Bli. 
Ke€ne€ Bli, mara sedeng iteha icang ngalih saang di ancut€ bet€n dangin saget 
ada anak lingsir mapanganggo sarwa putih ngorahin icang ajak Bli apang 
majalan ngajanang ngalih Pura Mengening, ditu liu ada pamedal toya. Tugas 
iraga jani nyaga ento Bli apang iraga rahayu Bli, mai jani kemu Bli alih-alihin 
ngajanang bli.” Gageson Ni Yasa nuturang kurenane. 

“Adahhhh... Kaden kal magae banjar kalijani ne... Hahaaaa... Nden malu, 
nak lingsir ny€n to mapanganggo sarwa putih? Sing gamang tepuk nyi nyen? 
Jeg ngawag, amone awake nengil dini makelone uli dugas luntang-lantung ajak 
nyai mgalih tongos pagenahan sing san maan nepukin pura.” 

“Bli... Diolas ja Bli do buin maboya, Bli. Nyen nawang nyen Bli, ulian ne 
ada pajalan Bli iraga ngidang numbuhang sentana Bli... Percaya ja Bli, 1€n 
pesan kleteg bayun cange Bli, diolas Bli...” mamelas Ni Yasa teken kurenanne. 

“Nah... Nah... Luh, yen saja ja buka keto. Ne jani mapan ba nyaluk sanja, 
buin mani semengan ajaka majalan ngajan-ngajanan Luh. Bli sayaga nimpalin 


iluh unduke ento,” masanggup I Pageh tek€n Ni Yasa. 

Buinmaning kond€n makruyuk siap€ I Pageh suba bangun ulian kadundun 
baan ipian€, di ipian€ I Pageh aliha masih tek€n anak lingsir mapanggango 
sarwa putih laut kaorahin apang satya nimpalin kurenan€ ngalih Pura 
Mengeninge ento. 

“Aduh... Luh... Luh... Bangun Luh bangun. Mai jani siagang jani ibang 
ajaka ngajanan ngalih Pura Mengeninge,” ngedenang bayune I Pageh wireh 
ada pabesen uli anak€ lingsir. 

Endang suryan€ mara akebiasan suba lantang tindakan batis€ I Pageh lan 
Ni Yasa beneng kaja uli pondokne, patinget n€ tuah abesik Pura Mengening 
an€ ada di tengah alas palan€. Sada gageson disuban€ neked di tengah alas€ 
mara I Pageh makleteg ang enc€n ja madan punyan pala. 

“Luh... Luh... Nawang ane cen madan punyan pala?” takonina kurenanne 
tek€n I Pageh. 

“Sing Bli, sing tawang cange Bli, nah jeg jalan dogenan malu binjepan sing 
ada anak takonang ditu,” sing ja makeneh buin nyen lakar takonang di tengah 
alasa€ Ni Yasa ng€nggalang tindakan batis€. 

Suba lantas k€to, neked I Pageh lan Ni Yasa di samping abian biung 
linggah. Ditu ia makeneh lakar matakon sak€wala tusing ada ny€n ada liwat. 
Buin lanturanga pajalan€g I Pageh lan Ni Yasa ngajan-ngajanang kanti 
kacunduk ajak I Lutung. 

“Ih... Lutung cai, nawangke cai dija alas palang linggah?” 

“Ngekk... Ngekk... Ngongak... Ngongek nga ngek ngek...” sambilanga 
makeske€san I Lutung masaut. 

“Badah saja beburon sing kena baana ajak mamunyi jelema,” ngadebras I 
Pageh. 

“Kenken ne jani Luh? Be joh sajan ne liwat kaja, tusing masih iraga 
nepukin alas palan€. Punyan pala sing masih tawang, ny€n lakar takonang dini 
di alas€e sing masing nawang. Lakar kudiang jani ne?” I Pageh matakon teken 


Ni Yasa. 

“Aduh... Engkenang jani ng saja Bli, keweh suba baan tiange Bli. Yen Bli 
lakar mulih, nah dadi Bli mulih. Cang lakar tetep majalan ngalihin pabesen 
anake lingsir,” masaut Ni Yasa. 

Mara dingeha buka k€to pasaut kurenanne I Pageh buin inget tek€n ipiann€ 
tuni semengan, orahina satya nimpalin kurenann€ tek€ning anak€ lingsir. Ditu 
lantas I Pageh magehang dewekng lakar satya nimpalin Ni Yasa. 

“Nah... Luh. Mai majalan, bli tusing lakar makirig Luh...” pageh pasautne 
I Pageh. 

Konden pegat munyin€ I Pageh sag€t ada angin ngalinus kenceng sajan 
teka uli kelod kangin, telah entik-entikan€ mabyayagan pungkat tusing karuan. 
Encep angin€ saget ada munyin yeh madingehan sada banban alus cara 
gending githan€. 

“Nir... Nir... Byak byuk sir...” 

“Nir... Nir... Byak byuk sir...” 

“Nir... Nir... Byak byuk sir...” 

Sahasa kadaut tek€ning alus banban munyin yeh€ mangrojog, I Pageh Ian 
Ni Yasa maek-maekang sahasa katep€n baan keberan buah palan€ mara ulung. 

“Aduh... Buah apa ne Bli, adi cara pindekan ulungne uli di baduurr..” Ni 
Yasa Matakon. 

“We... We... Bek sajan Luh bek sajan Luh... Buah apaja ne...” 

Marep menek I Pageh lan Ni Yasa kalangen nepukan ulungan buah palang 
pasriak neked di natar Pura Mengening€. Kanti tusing tau tek€n suba neked di 
tongos€ ane katuju. Uli joh suba ngenah sunar galang ngendih ngiterang 
pamargi anak€ lingsir an€ ngentenang I Pageh Ian Ni Yasa. 

“Saja subakti, neked masih dini, suba percaya jani? Mai tugtug Bapa, lakar 
orain jani tongos pamedal toyane,” banban alus raos anake lingsir. 

Kamegmegan I Pageh lan Ni Yasa laut masaut, “Ngih... Ngih.... Jero anak 


lingsir.” 

“Ne kapertama pamedal toya ageng ane malep kangin mapes€ngan Tirta 
Sudamala, n€ an€ bet€nan di pancoran solas& ada telu pamedal toya ane 
untengn€ mapesengan Tirta Mengenening, nah to an€ di telagan€ di jeroan ada 
masih pamedal toya wit saking treb€san abingg katimpalin baan gua an€ 
tembus mailehan kanti ka Kayan Bulan, lan Tampaksiring. Ne€ suba jani 
upapira, apang sida nemu kerahayuan di jagat€. Y€n suba en€ bemeh baan 
ngupapira, landuh, kerta raharja jagat€, apa an€ kaaptiang sinah lakar bakatang. 
Amonto dog€n pabesen bapane, to ada pondok di bucu kalegangine, ditu jani 
manongos do buin matulak ka tongos€ ang& di badelod. Dini nengil runguang, 
upapira pamedal toyane lan purane apang stata resik.” Ngrining saening suaran 
gentan€ tan pasangkan anak€ lingsir suba ilang. 

Ditu lantas I Pageh lan Ni Yasa magehang yasan€ ngawit ngupaira kauihan 
jagate an€ marupa pamedal toya lan pura. Sabilang wai stata karesikin, ngantos 
pakantenan€ asri tur becik pisan. Disuban€ buka k€to I Pageh lan Ni Yasa 
nyambilang nga€ abian di samping tongosn&€ mamondok, sedeng iteha I Pageh 
numbeg ngebuhang tanah lakar pulaina kasela saget teka Ni Yasa kauk-kauk. 

“Bli... Bli... Aduh... Bli...” 

“Kengken Luh, kengken? Aduhhh jeg, pragat jeg magegeson ajak I Luh 
n€... Sabar malu ba orahin anak tusing dadi magag banjar nedeng jejeg ai kene 
Luh. Ad€ng-ad€ng malu jeg,” masaut I Pageh. 

“Sing Bli... sing keto, Bli. Icang dot ngorahang ajak Bli. Icang subaa... 
subaa...” 

“Suba apa Luh? Aruhhh jeg...” 

“Icang suba tusing kotor kain buin Bli, icang be... be... beling Bli...” 

Masriak demen pesan ating I Pageh maratau unduk€ Ni Yasa beling, Ian 
digelis lakar ngelah pianak. Tan pa sangkan ulian pituduh anak€ lingsir 
ngupapira kaw€ntenan pamedal toya lan puran€ rasi sida I Pageh Ian Ni Yasa 


nemu kerahayuan. 

Kasuen-suen lekad lantas pianakn€ Ni Yasa, Luh. Jegegn€ mirib sajan cara 
Ni Yasa, jejeg awak€ tusing pesan ngutang I Pageh. K€to masih bibihng ane 
tipis dikalane makenyem mirib pesan cara I Pageh. Tumbuhng becik pisan, 
dueg, jemet matetulungan, seleg mabanten, lan kaadanin Putri Mengening. 
Ayu parasn€ cara dedari, alus munying cara kricikan suaran toyan€ medal. Ditu 
lantas I Pageh, Ni Yasa lan pianakne Putri Mengening ngamanggihin 


karahayuan lan kasukertan. 


I Gde Nyana Kesuma 
magenah ring Br. Yehtengah, Kelusa, Payangan, Gianyar, prasida kahubungin 


ring email: nyanakesuma10 @yahoo.com. 





Sjarat'dan ketentuan 


“Tema tulisan bebas asal tidak mengandung SARA dan cabul 

“ Minimal 8 naskah cerpen, maksimal 12 cerpen 

“ Minimal 25 puisi, maksimal 30 puisi 

“ Boleh naskah baru maupun naskah yang sudah dipublikasikan 

“ Pengiriman naskah paling lambat tanggal 31 Maret 2022 

“ Pemenang pertama tahun lalu boleh kirim karya, namun tidak dinilai lagi 
" Naskah dikirim ke email: pustaka ekspresi@yahoo.com 

“ Narahubung: Nang Satria WA 081338722483 

ngalih saih' 


Ni Komang Ari Budiani 


€ning suba matuuh duangdasa tiban, ditu kong iraga lakar 

ngarasayang an€ madan guarter life crisis. Unduk€ n€ nga€nang 

inguh tusing karuan. Apa buin jani, iraga sayan leket ngajak sosial 
media. 24/7! Alias sawai-wai tusing dadi palas, uli mara bangun kanti makire 
sirep. Cutetng tuah abesik, apang terus ngenah aktif di dunia maya. Kadirasa, 
apa ja lakar alih, ngidaang bakat di sosial m€dian€ ento uli informasi bencana 
alam kanti berita terkini member BTS, makejang ada ditu. Nanging, unduke 
en€ masih dadi pikobet. Ulian setata nyingakin prestasi, kasugihan, kajegegan, 
kabagusan, miwah kabisan anak 1€n di sosial media, bisa masih nga&nang iraga 
marasa teken deweke pragat kuangan, “Ah, adi tiang tusing jegeg cara Lisa 
Black Pink?”, “Tiang pasti tusing nyidayang sukses ulian tusing ngelah 


prestasi cara Maudy Ayunda”, “Yen Tiang bagus cara Jerome Pollin lan crazy 


4 Artikel puniki kawedar wantah kerjasama Suara Saking Bali sareng Balai Bahasa Provinsi Bali. 

rich cara Raffi Ahmad sinah pasti I Luh Ayu tusing nolak tresnan tiange”, lan 
“Ye€n-yen” ane lianan. Jeg pragat nyaihang raga ngajak anak len ane tepukin di 
sosial media! N€ makada nga€ iraga minder lan marasa d€weke€ tan paaji. Y€n 
cara anak€ ngorahang, en€ kon€ madan rasa insecure. 

Sabenehne, tusing ja pelih y€n iraga angob tek€n kaluwihan anak I€n. 
Unduke ento sepatutn6 nga€nang iraga marasa termotivasi. Nanging y€ning 
iraga tuah fokus nyaihang d€wek ngajak anak 1I€n kanti engsap tek€n an€ suba 
gelahang di idup€ sinah tuah nga€ iraga tusing ngidaang berkembang. Setata 
nyadcadin d€weke pedidi, kuang bagus, kuang sugih, kuang k€n€, kuang k€to 
tur nyambatang Widhing tusing adil. Cara lagun€ Raka Sidan, buka bukite 
ejohin! Ah adang doge€n clebingkah batan biu, gumi linggah ajak liu. Apa an€ 
nga€nang iraga maselselan tur marasa padewekann€ setata kuangan, bisa 
masih ulian iraga kond€n ngidaang nerima lan nresnain pad€wekan pedidi. 

Tresnang ento tusing ja tuah buat gagelan, tusing sebates “demi ayang”. 
Tusing! An€ paling paek tongosn€ ngajak iraga, tusing ja ada 1€n tuah 
padewekan iraga pedidi. Carl Jung ngorahang, y€ning iraga tuah ningalin 
kasisi ento cihna iraga enu mangipi, nanging y€n suba matolihan ka arep 
d€weke pedidi ditu iraga mara kaorahang bangun. Tresna tek€n padewekan n€ 
masih kaadanin selflove. Ang k€nk€n dadi kaorahang selflove? Nerima skancan 
kalebihan utawi kakirangan an€ ada di dewek€ nanging tetep mautsaha apang 
nyansan melah ento an6€ madan selflove. Buka sastran€ ngorahang, tan hana 
wong swasta anulus. Nanging ulian las nerima kuang lebihng ada di deweke 


ento ngidaang nga€ iraga dadi versi terbaik dari diri sendiri. 


Ni Komang Ari Budiani, 
embas ring Tanggahan Peken, 2 Januari 2002. San€ mangkin kantun kuliah 
semester IV ring Jurusan Filsafat Timur di UHN I Gusti Bagus Sugriwa 


Denpasar. 

Satua Cutet| 


semara 
ratih 


5 Satua cutet puniki kawedar wantah kerjasama Suara Saking Bali sareng Balai Bahasa Provinsi 
Bali. 

Putu Ratih ngeling sigsigan. Sirahne nelepek di sipahne Gede 
Semara. Gede Semara tekek ngelut sambilanga ngusu-ngusuin sirah 


kurenane. 


I Wayan Kuntara 


hu) 


c c Kan suba orahin bli. Eda ningeh munyi di sisi 
“Sesek tangkah tiange, Bli. Kemu mai setata maan munyi lan patakon 
buka k€to. Tiang suba dadi ortan a desa. Apa men kagunan tiang 

manumadi dadi nak luh, Bli?” 

“Suud amonto, Tu. Ene tusing pelih Putu, tusing pelih iraga. Mirib onden 
galahne. Sabar malu, Tu. Tebelang kupinge, gedenang bayune.” 

“Uliang suba tiang, Bli! Ngudiang Bli ngubuhin anak luh bekung cara 
tiang? Tusing nyidang ngemaang Bli pianak, tusing nyidang ngemaang m€m€ 
bapa cucu.” K€to Putu Ratih ngomong sinambi ngeling sigsigan. 

“Da ngraos ane boya-boya, Tu. Iraga suba nyalanin upacara pawiwahan 
an€ tusing dadi campahin. Kasaksiang olih Tri Upasaksi, uli ngalih duasa 
ngidih kanti upacara majauman nab€, lantas iraga kocap suba matanjung 
sambuk olih kraman€. Pingit upacarang ento, Tu. Boya ja dugase ento iraga 
suba majanji lakar saidup samati. Ento makada bli nunas, eda pesan Putu 


mesuang munyi boya-boya buka k€to buin. Luungan Putu sirep jani. Eda 

makeneh kemu mai. An€ jani selegang keneh€ nunas ica ring Hyang Widhi 
apang picaina pamargi.” Dabdab munyine Gede Semara ngrumrum kurenane 
an€ sedih. 

sekak 

Suba petang tiban Gede Semara ngajak Putu Ratih makurenan. Sakewala 
kanti jani tusing nyidang ngadut sentana. Suba kudang dokter lan kudang 
klinik kad€n tekaina. Dimalunan maubad ka dokter, Ged€ Semara orahanga 
mandul. Ane paling siduri, dugas aminggu an€ suba liwat, mapreksa ka klinik, 
Putu Ratih ang orahanga tusing nyidang beling. Uyang paling kenehne ajaka 
dadua. Matuan€ suba setata nguberin nagih cucu. Kond€n buin ningehang 
pakrimik pisagan€. Kadirasa tusing pegat-pegat patakon€ an€ nekain. Y€n sing 
ulian rasa saling sayang ane gede, mirib ajaka dadua suba mapalasan. 

skkk 

Elingn6g Putu Ratih suba nyansan ngigisang. Peteng€ nyansan dedet, 
nyansan dingin. Ujan€ bales mabriug nyepolin guming ang suba makelo tuh. 
Gede Semara enu ngelut sambilanga ngusap-usap tundun Putu Ratih ane 
masar€. Mara akejep Putu Ratih ngidemang paningalan saget tingalina galang 
gumin€. Uli ija kad€n tekan€ sag€t ia suba nyampat di natah umah€. Sedeng 
selega nyampat, ada anak tua matungked teka. Pajalan€ €njok-€njok maekin 
Putu Ratih. 

“Ning, ning. Baang pekak ngidih nasi. Pekak seduk sajan. Uli tuni tusing 
madaar. Baang pekak ngidih nasi ning.” K€to munyin anak tuan€ ento. 
Semune melas tur maimbuh sedih. 

Putu Ratih marasa angen. Ia nyagjagin anak tua ento lan masaut, “Ye 
Pekak, nah nah, Kak, antosang malu tiang lakar ka paon nyemakin Pekak nasi. 
Pekak negak malu di bal€ne, antiang tiang, eda kija-kija.” 

Sampatn€ pejanga. Putu Ratih magegeson ka paon. Neked di paon ia 
ngungkabin panangkeb nasine. Jeg tengkejut Putu Ratih ningalin duur mejane 


tusing ada apa. Nasin€ nyalig, darangn€ puyung. Kadirasa galang di tangkahn€ 

ilang kaampehang guleme€ peteng. Nadak sara ia ngeling sebet. Baat pajalan 
batisn€ pesu uli paon nyagjagin I Pekak. 

“Pekak, ampurayang tiang, Kak. Jani buin tiang tusing nyidang ngemaang 
Pekak dedaaran, sawir€h tusing ada apa di paon. Ampurayang tiang, Kak, 
ampurayang.” Keto munyine Putu Ratih sambilanga nguntul ngeling. 

Anak€ tua ento magedi tusing ngutang munyi nyang alaad. Nepukin 
unduk€ ke€to, Putu Ratih tusing nyidang naenang rasa sebetn€. Nyansan joh 
anak tuan€ ento tepuka, nyansan nged€nang ngelingn€ Putu Ratih. 

“Tu, Tu bangun Tu. Adi Putu ngeling? Bangun Tu, bangun!” Gede Semara 
nundun kurenan€ an€ masar€ maimbuh ngeling di gelutan€. 

Putu Ratih tengkejut bangun tur negak di duur pasar&an€. Tangkahn€ 
nrugtug, peluhn€ ngecir, angkihan€ ngangsur. Putu Ratih lantas ngelut 
kurenane sinambi ngeling. 

“Sebet keneh tiange, Bli. Anake ento buin nekain tiang, buin nagih ngidih 
nasi. Sakewala buin tiang tusing nyidang ngamaang. Sebet kenehe, Bli, sebet.” 

“Nyen? Pekak Putune?” 

“Ae.” 

Gede Semara makeneh-keneh. Apa sujatin€ piteket ipian kurenan€. Suba 
ping kuda kad€n ia ningehang kurenang€ ngorahang ngipi buka k€to. Sakewala 
dabdab kenehne Gede Semara negtegang bayun kurenane. 

“Nah, sing kenken Tu, ento tuah bungan sirep. Jani masare malu, kaden 
buin mani krama banjaran istrin€ lakar tedun ngayah nyanggra piodalan Pura 
Desan€. Ucapang Mantra Gayatri, buin besik eda engsap nyambat sameton 
catur€. Suud sedih, Tu. Bli setata ada di samping Putune.” 

Kamar€ akejep sepi tan pasuara. Ged€ Semara ngelut tekek kurenan€. Putu 
Ratih enu negtegang bayun€. Disuban€ tegteg bayun€, Putu Ratih lantas 
ngulungang munyi. 

“Bli. Satonden tiang masare, ada pangidih tiange tek€n, Bli.” 


“Apa, Tu?” 

“Atehang tiang luas. Tiang ngelah nyet ipian tiang ada paiketane ngajak 
pikobet ane nambakin iraga jani.” 

Gede Semara nengil tusing pesu munyi. Ia enu nimbangin pangidih 
kurenan€. Disubang€ suud matetimbang, Gede Semara lantas nyautin munyin 
kurenane. 

“Nah, Tu. Buin mani peteng iraga majalan luas ajak dadua. Kemu tangkil 
ka jero balian dauh d€san€. Ke€wala jani bli ngidih tek€n Putu, jani masar€ 
malu nah. Eda buin sebet. Ada bli dini.” Gede Semara ngusu-ngusuin sirah 
kurenang€ lantas pejanga di tangkahn€. Tusing marasa ajaka dadua masar€ 
saling gelutin. 

sekak 

Guming suba galang kangin, siap€ suba pada makruyuk, kedis€ manguci 
saling sautin. Krama istrin€ suba pada pabriuk tedun ngayah ka Pura Desa. Di 
pura, krama pangayah€ pada iteh majejaitan. Men Asih an& kas€pan teka, 
maekin Ian negak di sampingn€ Putu Ratih an€& suba uli tuni neked di pura. 

“Ye, Tu Ratih suba maluan dini. Suba uli tuni, Tu?” Keto patakon Men 
Asih tek€n Putu Ratih. 

“Sing ja uli tuni sajan Me. Mara masih tiang neked dini.” Saut Putu Ratih 
dabdab sambilanga makenyem. 

“Putu Ratih nak sing ngelah panak, sing misi ngurusin panak jumahne. 
Pantes suba simalu nyidang teka ngayah.” Nyelag munyine M€n Genep ane 
buka tatit nyander kenehng& Putu Ratih. 

“Putu Ratih nak mula pradang, Mbok. Da midehan lakuanga satuan& Mbok 
Genep.” Men Asih nyautin munyin Men Genep. 

“Eda dingeha munyi kaketo, Tu. Tusing ada gunane.” Men Asih 
nyambungin makisi-kisi ngorahin Putu Ratih. 

Men Genep makenyem jel€. Para pangayah&e masih pada pakrimik. 
Sabilang pesu wiadin tedun makrama, Putu Ratih mula setata maan patakon. 


Adi makelo ond€n masih misi Tu? Sing makita ngelah nak cerik Tu? Sing 

pedalem matua sing baang cucu Tu? Apa buin misi ningehang krama I€nan 
saling ngortaang pianak-pianakn€. Makejang ento buka nusuk-nusuk atin€ 
Putu Ratih. Ia marasa idupn€ tan paguna. Dik€nk€n€ ngelah keneh megatang 
angkian€, sakewala ia nged€nang bayu disubang inget tek€n kurenane€. 

skkak 

Satekan€ Putu Ratih uli ngayah, neked di aep pintu umahng tepuka 
matuan€ luh-muani sedeng ngorta di ruang tamu. Mara ukana lakar 
nyambatang Om Swastiastu, sag€tan dingeha matuan€ makadadua ngerasang 
ortane. 

“Aget sajan Men Sari ngelah mantu. Mara abulan nganten, jani suba beling 
kone mantun€.” K€to matuane luh ngomong sambilanga nyledet Putu Ratih. 

“Yen iraga pidan ya lakaran ngelah cucu? Bisa kanti tua ngodngod lakaran 
sing baanga cucu.” Matuan€ ane muani mapangenan nyautin. 

Putu Ratih nengil. Tangkahn€ benyah, aas buka buke. Ia tusing mesuang 
munyi, lantas malaib ka kamarn€ mabekel yeh paningalan. 

Buin limolas menit, teka Gede Semara uli kantor. Ia ningalin kurenane 
negak bengong masemu sedih di sisin kasur€. Gede Semara ngusu-ngusuin bok 
kurenan€ lan tusing engsap niman gidat kurenan€. Sujatin€ kenehn€ milu 
benyah nepukin kurenan€ sedih, sak€ewala ia setata macekin kenyem Ian 
nged€nang bayu. Suba titah dadi anak muani, apang nyidang setata nyaga lan 
negtegang bayun kurenane. 

skkak 

Tusing karasa gumin€ suba nyaluk peteng. Munyin jangkrik lan godogan€ 
suba saling sautin. Gede Semara lan Putu Ratih majalan luas. Bawak satua 
ajaka dadua suba neked di jeron€ jero balian. Ditu lantas banten pajatin€ 
kaaturang. Jero balian ngawitin ngaw€da. Mara akejep ngaweda sagetan 
baliane ngulungang munyi, “Ih, panjak-panjak nirang mara tangkil. Suba 
makelo kaantiang. N€ Bhatara Guru rauh ning. Nira suba nawang sapatekan 


cening€e mai. Ne suba antianga teken pekak ceninge, uli tuni nagih ngraos.” 

Runtag bayune Gede Semara lan Putu Ratih ningehang Bhatara Hyang Gurune 
ngraos. 

Balian€ masalin semu dadi sedih maimbuh ngeling sengi-sengi. “Sebet 
seken sebet keneh pekake, ning. Sabilang kemu ngidih nasi tusing tan baang 
cening. Makejang ento cihna ning, cihna pekak sedih tuara nyidang nulungin 
cening. Sujatin€ ada anak ugig an€ nga€nang cening keni mala buka jani. K€to 
masih ulian anak ugig ento nga€nang cening tuara nyidang ngadut sentana 
kanti jani. Pekak suba mautsaha nulungin cening, k€ewala pekak tuara nyidang 
kemu, sawireh di rong telung totonan ada lelipi ged€ dadua an€ nyaga tur 
nambakin pajalan pekak nulungin cening. Nanging pangidih pekak, eda anak€ 
ento anggon cenik pabaat di keneh. Jalan jani lascaryang kenehe ring Widhi, 
ring kawitan. Selegang cening mabhakti, selegang cening nunas ica ring 
Hyang Guru. Kemu tangkil ka segaran€. Ditu cening malukat, mapinunas 
mangda Ida nglebur sakancan mala, sakancan sakit an€ nib€nin cening. Tunas 
taler tirtan Ida, tur ketisin di pakarangan umah cening€. Mogi-mogi malarapan 
antuk bhaktin ceninge, Ida Hyang Sasuunan nyarengin pamargin ceninge.” 

Gede Semara tuah nyidang nengil ningehang raos panglisirn€. Putu Ratih 
an€ ningehang raos panglingsirn€ marasa seken-seken sebet maimbuh ngeling 
sigsigan. Ia tuara nyet, ada anak an€ ngelah keneh bebeki tek€n kulawargan€. 
Apabuin an€ nga€nang sanget sebet, panglingsirn€ ento kanti tuara nyidang 
nulungin, ulian anak€ bebeki totonan mula saja-saja dot nga€ dewe€kne lan 
kulawargang sengsara. 

“Nah cening, tuah amonto pabesen pekak teken cening. Jani suba amonto, 
suba ja cening nawang apa an€ patut jalanang cening. Suka dukan€ mula 
mamisan ning. Kewala yen suba cening majalan di benehe, Ida Sasuunan 
pastika micayang pamargi.” 

“Inggih suksma panglingsir titiang. Suksma sampun sida tedun micayang 


pabesen ring kulawargan titiang.” Keto Gede Semara nyakupang tangan tur 

nyautin raos panglingsirn€ sinambi nguntul. Disubang Gede Semara mamunyi 
buka ke€to, balian€ an€ tuni sedih saka abedik mawali ka jati mula. 
sekak 

Galah6 €nggal majalan. Gede Semara lan Putu Ratih suba nyalanin 
makejang pabesen panglingsirn€. An€ jani pajalan kebus dingin idupn€ suba 
liwat. Langit€ galang kedas tan paambu, penjore saling pabungahin majejer di 
sisin jalan. Ada an€ mal€nan uli biasan€ di jumah Gede Semara Ian Putu Ratih. 
Suaran kedek girang rare suba sayub-sayub madingehan nga€nang saisin 
umahn€ Gede€ Semara kendel Ian liang. Kala ento nuju Buda Kliwon Dungulan, 
rahina Galungan. Putu Indra suba genep aoton. Kenyemng€ manis maimbuh 
suj€nan di pipi tengawan€, paningalan€ ening gede bunter, lan ebokn€ selem 
tebel. Nyiriang sajan pacampuhan muan Gede Semara lan Putu Ratih ane 
marawat cedang di muan bagus Putu Indra. Sabilang nepukin kedek girang 
pianakn€, Putu Ratih setata makenyem sambilanga bengong. Ia marasa lega 
sajan sawireh sakit keneh an€ tanggehanga petang tiban suba kasilurang baan 
lekadn€ buah tresna dewekne ngajak Gede Semara, pitung bulan ang suba 
liwat. 

“Tu, pidan ne lakar nga& Kadek Ayu?” Patakon Gede Semara ane negak 
disampingn€ Putu Ratih, nga€ Putu Ratih tengkejut lan makenyem klingas- 


klingus. 


I Wayan Kuntara 
Magenah ring Desa Bedulu, Kecamatan Blahbatuh, Kabupaten Gianyar. 
Alumnus Himasaba Undiksha warsa 2011. San6€ mangkin makarya dados 


Penyuluh Bahasa Bali. 

Wayan Jengki Sunarta 


puisi-puisi 
1 made rai arta' 


6 Puisi Bali puniki kawedar wantah kerjasama Suara Saking Bali sareng Balai Bahasa Provinsi 
Bali. 

Wana Kertih 


Kaler gunung pinaka hulu 
Jantung jagat sekala 
Ngardi urip sakancan tuhu 
Sarwa tampa sampun sayaga 
Wana sripit madurgama 
Lintang agung mawiguna 
Sarwa prani sidha paripurna 
Sami masayuban ring wana 
Tamba sekala niskala 
Taru pramana pinaka sastra 
Ngawigunayang sakancan taru lata 
Mawastu sidha landuh jagat sekala 
Ngiring para warga sami 
Rastitiang wana kerti 
Mogi sayan maurip jati 
Madasar ngaturang subakti 
Wana ngemu toya 
Wana ngagem pertiwi 
Wana genah i paksi 
Wana pinaka jantung angga 
Yowana patut sutindih bakti 
Miara saluwiring tarulata 
Gumanti jagat landuh trepti 


Maripurnayang idup i manusa 

Danuh Kerthi 


Sarwa tumuwuh pada limuh 
Toya deres ring sor samuh 
Beburon marasa widuh 
Tetanduran girang mapunduh 
Toya saking treb€san danuh 
Milir mamargi serahina 
Ngawe€ rna sarwa tumuwuh 
Gadang lumlum taru lata 
Sampynang lali ngupapira 
Papayon ring sisin danuh 
Pinaka pasayuban 
Pacang nunas selantang tuwuh 
Danuh kerthi kamargiang 
Guru wis€sa ngetangang 
Parajana nglaksanayang 
Mogi pangguh san€ kaaptiang 
Suksma manggaling jagat Bali 
Nabdabang parilaksana jati 
Nangun sat kerthi loka Bali 


Mawastu jagat Baling asri 

Lara Laraning Ati 


Awarsa langkung makungkung 
Luir i bangkung makurung 
Yakti iraga ten bengkung 
Idup kadi i blatung 
Nyabran dina mamuyung 
Panak somah pada bingung 
Mrana kadi bengkung uyung 
Ngrangsuk ring angga suwung 
Idup mati srayang sruyung 
Kadi magantung ring tiing petung 
Glayat glayut di langit pelung 
Tan polih san€ matulung 
Duh ratu Hyang maraga Suwung 
Aksi panulamen sang bingung 
Mogi gelis jagat€ luung 


Sidha malih mapitulung 

Satua Cutet| 


maya-maya' 


7 Satua cutet puniki kawedar wantah kerjasama Suara Saking Bali sareng Balai Bahasa Provinsi 
Bali. 

“Mbihhh:--” 


Ni Luh Murniasih 


c c ruhhh...” 


“Tulunggin.!” 
“Mulan jelema tusing motak.” 

Daah duuh, tulung-tulung anak€ mabalih. Saling tujunang, saling takonang. 
Angob mimbuh takut anak€ ningalin unduk buka k€to. Buat apa ang ga€na 
ento, tusing ja luung, sak€ewala ngusak mental anak. 

“Ne suba sinalih tunggil jelema sing motak. Pocol bapa memenne 
ngasukang, nged€nang, nganyoyoin, apabuin kanti meliang susu. Ba digedenne 
ny€emak ga€ ane k€ne-k€n€. Kadisara tusing mandang muan rerama nang 
abedik, kija abana perasaan meme, bapann€. Dong saja ia suba tusing 
ngrunguang ga€ apa. N€ jani rerama jumah lakar paling ngurusang bebangkaan 
buka keto.” Keto abet Pan Wirahe, bosne Made Putra, kewala di tengah dogen, 
tusing bani mesuang, apang tusing ada nawang. 

“Me tiang nak kal masuk di Univeristas terbaik, Me, apang ta€n pianak 


me€me€ne€ ngecapin dadi sarjana, apang ada tuturang buin pidan, meme ngelah 

pianak sarjana. Dadi ae, Me? Ngelah meme bekel anggon ngasukang tiang?” 
Putu Bulan ngrayu m€me€nn€ aji munyi manis, saja buka adan& bulan, sakadi 
bulan buat kajegegann€e. Ulian kajegeganne ento, liu anak truna-truna morosin 
apang bakat dadianga tunangan. Ny€n an€ sing dot dadi tunangann€ Putu 
Bulan, bas kaliwat jegegn€ mirib kadi Dewi Drupadi, manis tur alep pisan. 
Du€g magarapan, maj€jaitan, apabuin maga€. Suba cager yan dadianga 
tunangan ngantos kurenan buin pidan. 

“Yen suba ke€to keneh nyain€ meme lakar nukung dog€nan, kasal seken- 
seken nyai seleg masuk, jeg angsehang m€me€ dini ngalih ga€. Yadiapin ga€ 
m€me€n€ tuah ngandelang peluh dog€nan, tusing cara anak& negak di korsi 
suba ada ngabaang pipis. Meme musti keliling malu apa ada nyak meli peluh 
me€mene di peken. Selegang nyai masuk apang ada sajaan tuturang meme di 
tongos magatne. Ngelah masi pianak dadi sarajana.” Pasaut meme€ne banban 
alon, nuturin pianak batun buluang ento. Meme€nne jani nu ada dini ngalih ga€, 
tuah ulian pianakn€ dog€n. Tusing ada ang I€Enan tuah ngalihang ga€ pianakne, 
apang bisa ngisinin keneh pianakng ento. Tusing ada ane I&nan, tuah Putu 
Bulan. 

Mara k€to munyin m€m€nng Putu Bulan nadak masriang bingar goban€. 
Baan demen atin€ lakar masuk mituutin timpal-timpaln€. Demenn€ sing 
ngidaang naanang, lakar matepuk mabriag briug cara ngajak g€ng-gengn€ 
dugas SMP neked jani. 

Cara janin€ mulan lebihan mageng-g€ngan. Kija-kija misi geng. Ada geng 
k€n€, ada g€ng k€to. Konyang misi geng. Luh muani suba madukan sing misi 
ada mal€nan. Yadiapin luh masih ngelah g€ng, kalingank€ an& muani-muani 
suba pasti. 

Dugas SMA-n€ Putu Bulan terkenal due@gne, pragat ngisiang piala sabilang 
menek semester. Yan suba pengumuman juara tusing ta€n sing ngaba piala. 
Konyang gurun€ heran ngajak Putu Bulan, yadiapin uli kaluarga tusing ngelah, 


nangging ia bisa nandingin muridn€ mabongkol wayah. To makada gurun€ 

nund€n apang nglanjutang masuk, apang tusing pocol pialan€. Apang ada 
tuturang tek€n pianak cucune€ buin pidan. 

Piteket gurung ento an€ sai ingetang Putu Bulan, ento ang dadi motivasi ia 
masuk, apa buin ia nolih keadaan m€m€nn€ sayan makelo sayan nuaang, suba 
pasti tusing ngidaang ngalihang ga€. Jani suba sayan nged€nang tusing buin 
biasan€ ngidih paga€ anak tua, biasan€ suba anak€ bajang ngamaang meme 
bekel. Apabuin unduk lacurn€, suba lacur tusing ngelah, jani buin jelek 
nasibn€ uling mara inget kanti maumur 18 tiban tusing tan nepuk goban 
bapann€. JelEkan mulan nasib m€me€nn€ nyak ngenyakin anak muani cara 
bapane€ pidan, ang tusing bisa bertanggung jawab. Suba nyuang memenne kanti 
luas ngalahin rerama uli joh guming nguberin tresnan bapann€, sak€wala 
tusing karuan, kakutang baan bapan€. Tusing tawanga luas kija, pangakun€ 
pidan lakar ngalih ga€ di dura negara, k€ewala nglantas jani tusing teka-teka. 

“Luh kangguang jani dini suba malu, bli lakar Juas ngalih amertha ka dura 
negara, nyanan bli lakar mulih ngaba pipis liu apang nyidaang ngisinin keneh 
luhe ngajak pianak bling dini.” 

Munyin€ ento an€ pragat inget-ingetang Men Suli, kanti 18 tiban Pan 
Gemblong sing guanguan mulih, tusing karuan apak€ enu ngenjek Ibu Pertiwi 
apak€ suba makeber dadi Hyang Bayu, Men Suli tusing tau. Kalingan ada 
nakonang kabar k€nk€n undukne jani, tuah kabur dog€n ang ada. Sabilang 
semengan sayong€ ngliput isin gumi, k€to masi kahanan m€me€nne€ ane kaliput 
baan sayong ngantosang sapatekan bapanng mulih. Sing ja ngaba pipis tuah 
teka mulih suba demen atin€. 

“Ne, Me.” Putu Bulan ngalih memenne ane nedeng negak ngidu. Sinambil 
ngenjuhang kertas. 

“Apa ne, Tu?” 

Me€me€nn€ matakon apa artin kertas€ ento. Mirib suba tusing ta€n ngecapin 


bangku sekolah, ane nga€nang Men Suli melek huruf tusing bisa mamaca. 

Keto suba zamane pidan, yan anak luh tusing ada bangina ngecapin masakolah 
ngajak reramanne, tuah anak muani dog€nan. 

“Yan anak luh masuk masihan lakar juang anak I€n, to ngudiang ngasukang 
pianak luh, apa ane lakar bakat iraga buin pidan?” Keto buat kepercayaan 
anak€ ipidan tusing cara zaman€ jani, amongk€n sing ngelahng paling nistan€ 
pasti tamat SMA. Luh muani suba patuh tusing mal€nan, tusing ada anak 
muani ang due€gan, belogan. Suba patuh. 

Makebiangan bayu Me€n Suli maningehang munyin pianakn€, tanpa 
sangkan Ia ngelah pianak lakar masuk di luar Bali, demen atin€ ada lakar 
anggona tuturan lakar ngelah pianak dadi sarjana, ngelah paglantingan idup 
dituang buin pidan. K€to masi di kenehng€ marawat pianakng buin pidan sing 
lakar nepuk unduk cara gelahng jani, musti bangun semengan luas ka peken 
ngalih orderan, nyuun kranjang misi pabaan seket kilo bisa lebih, ngadep peluh 
saka dasa tali. 

Melah Putu Bulan jani magampil-gampil. Mempen baju, jal€r, muah 
barang-barang an€ perluanga di rantauan. Kaliwat duegn€ ento Putu Bulan bisa 
katrima masuk di luar Bali. Mauntung-untungan ia ngisinin formulir, dadi 
baana ia lolos seleksi. Liang tan nyidaang mapas kenehn€ Putu Bulan ulian 
beasiswa an€ bakatanga ento. Sakondenng luas, dibi sor@n& suba aken 
piuningne. Sajabaning pura aturin canang sari, ngaturang piuning lakar luas ka 
luar kota. Nunas ica tek€ning Ida Hyang Guru mangda ngamolihang 
karahayuan di ratauan. Apang tegteg, Eling ajak padew€kan nongos di rantauan. 

“Kel kija, Tu? Jeg tumben tepuk mabanten ideh-ideh k€n€? Made Putra 
nyambat uli dauh rurungan. Ritatkala Putu Bulan nedeng ngungggahang 
canang di Pura Kawitann€. Made Putra kamulan dadi timpal Putu Bulan uling 
cerik. Yadiastun suba pisah sakolah masih tetep nyambung matimpal. Apabuin 
di gumi cara janin€, ada an€ madan dunia maya. Tusing k€weh iraga lakar 
nyambungang matimpal. Kasal suba ngelah HP, anak uli joh-joh gumine 


nyidaang nyambung matimpal. Tusing cara ipidan jani matepuk bisa buin 

atibann€ nyidaang matepuk, ulian tusing ada an€ nyambungang. Tusing cara 
gumine€ jani, suba canggih, bek-bekan ada aplikasi. Whatsaap, Ig, Mesenger, 
Tiktok, Line, Telegram miwah aplikasi canggih ang l€Enan. Suba nyidaang 
ngenahang goba uli layar HP ngorahang tresna, kangen, demen, sayang, masi 
nyidaang uli di maya-maya. K€to masih anak€ yan lakar maga€, mabisnis suba 
nyidaang tinggal pencet tusing perlu luas. 

Ke€to masih buat Putu Bulan ngajak Made Putra, ulian HP jani ang makada 
nu rumaket matimpal, manis pahit, masem suba ta&n kajalanin ajaka dadua. 
Nanging Made Putra tusing sadar ada entikan bunga tresna di atin€. Demen 
ngajak Putu Bulan. Nanging tresnann€ kailidang tond€n nyidaang mekar kanti 
jani. 

“Tiang lakar luas, Bli.” 

“Luas dija, Tu? Adi tumben sing maan matuturan?” 

“Ae Bli tiang sap ngamaang kabar, jani tiang lakar luas ka Jakarta, tiang 
lakar masuk ditu, Bli. Buin mani tiang lakar luas, doaang tiang apang lancar 
nah, B11”. 

Runtag kenehn€ Made Putra maningehang sautng€ Putu Bulan. Yadiapin ia 
dadi timpalne uling cerik kanti jani, tumben Putu Bulan tusing maan matuturan 
unduk€ jani. Mad€ Putra tusing nyidaang masaut apa, dikenehn€ lakar 
ngorahang isin atin€ nanging jani suba layu santod€n mekar. Pangindihn€ jani 
tuah apang Putu Bulan selamet lan rahayu di rantauan, lan sinanggup lakar 
mangantosang sapatekan Putu Bulane. 

“Titip meme nah, Bli, tiang luas malu!” 

Tuah pabesen ento ang ingetang Made Putra. Sasukat Luh Bulan luas ka 
Jakarta tuah Made Putra an& anggona pianak, ia masi an€ dadi tali, 
nyambungang Putu Bulan ngajak m€m€nne. Ritatkala mem€nne€ iseng ngajak 
Putu Bulan, Mad€ Putra an€ ngemaang jalan m€me€nne bisa nepukin Putu 


Bulan. Yadiastun uli ambara laya tur maya-maya, ang penting bisa matepuk. 

“Me tiang ngidih pelih Me, tiang pelih. Tulungin tiang dini, Me.” 
Makebiyengan bayun Men Sulin€. Nadak sara jelek bayunn€ inget ngajak 
pianakn€. Dadi bisa ngelah ipian jelek buka k€to, tepukina Putu Bulan 
maglantung awakn€, tusing baju, belus buka ukud, bokn€ magambaan, 
sinambil ngeling gelur-gelur ngidih pelih. Meme€nne tusing bisa ngomong buin, 
tuah nyidaang nunas ica apang ipiann€ ento tuah inget-ingetan ulian baan 
isengn€ ngajak pianakne ento. 

“De& nang telpun Putu, meme sing luung-luung bayung uling telun, pragat 
ngipi usak jani meme, sing ja ada kenken Putu to, D€!” Men Suli ngalih Made 
Putra an€ lakar luas maga€. Ia masih tusing nawang, suba uli limang dina 
pragat ngipiang Putu Bulan luas ngant€n. Pragat ngipiang ngidih pelih. Made 
Putra tusing bani nuturang ngajak Men Suli, apang tusing ada pikiranga ajak 
Men Suli. 

Pang telu ping pat Mad€ Putra n€lpun Putu Bulan, nanging tusing ada 
jawaban. Nangging ia ngengkebang ngajak Men Suli orahanga HP-n€ tusing 
misi pulsa. Mad€ Putra makleteg jelek bayun€, suba uli telun masi ia 
ngubungin Putu Bulan tusing ada kabar, tusing ada ngangkat HP-n€. 

Neked di kantorng ia tangkejut ningalin timpal-timpaln€ pada uyut, pada 
heboh mabalih siaran langsung. Ia penasaran, apa an€ pabaliha kanti serius 
buka keto. 

“Mbihh Putu Bulan....!” 

Makejengan Made Putra ngatonang unduk& ento, awakn€ magantung, 
batisn€ ngas€ks€k tusing neked ngajak tanah. Limang ngasgas baong misi tali 
makilit. Slekak-slek€k, layahne maleled. Paningalan€ nelik sirahn6 maarep 
menek. Ditu Putu Bulan ngantung iban misi nyiarang langsung. Onyang pada 
pakraik mabalih vodion€ ento. Anak€ pada nyambat Putu Bulan tusing ngelah 
otak tusing ngrunguang m€me€ bapa jumah. 

Made Putra laut ngalih Men Suli jumahn€, kadapetang Men Suli suba 


tusing mabayu, Men Suli suba tau unduk pianakng jani. Ento suba mirib isin 

ipian€ dibi sanja, pianak batun buluan€ suba nyemak ga€ ngantung iban. Belah, 
benyah latig tangkahn€ Men Suli naanang sakit atin€ ngatonang parilaksanan 
pianakn€. Made Putra binggung adi bisa Putu Bulan ang kalem nyemak ga€ 
buka ke€to Ia tusing tau. Pagrauk ngeling mem€nne, maguyang, kanti sing inget 
ngajak raga, sing percaya pianakn€ nyemak ga€ keto. 

Teked jani suba sawang Putu Bulan di Bali, laut kagotong ka setra. Eling 
me€me€nn€ tusing nyidaang naanang, k€to masi Mad€ Putra an€ naanang y€h 
paningalng€ an€ suba makembangan, sak€wala kataanang apang tusing pesu. Di 
tengah atin€ suba dedek, bungan tresnan€ suba mati, mati, lan mati. Teka 
lantas polisi ajaka amotor, ditu kajelasang baan polisin€ apa sujatin€ ane 
ngranaang Putu Bulan nyemak ga€ buka k€to. Nyangetang dedek atin€ Mad€ 
Putra ngajak Men Suli ningehang an€ kaorahang tek€n polisin€. Putu Bulan 
nyemak ga€ k€to sing ja IEnan tek€n sakit ati, ia kabuli ngajak timpal- 
timapalng di media sosial baan dadi anak rantauan, tusing ngelah apa-apa, dadi 
anak tiwas, tusing nyidaang mituutin gaya idup anak kota, apabuin gaya idup 
anak di Jakarta. K€to masi dayan timpal-timpaln€ nyak nyadia lakar nerima 
Putu Bulan anggon timpal yan Putu Bulan nyak mraktekang aksi gantung diri 


an€ kasiarang langsung di media sosial. 


Sukawana, 1 Desember 2021 

I Putu Padma Putra Sentana 


Malajah Jumah 


Driki titiang masila 

Ring pangl€dangan Ida Saraswati 
Titiang ngamel buku sareng pulpen 
Ngrereh kaweruhan 

Ring Dewi Aji Saraswati 
Mangkin... 

Titiang malajah ring jumah 

Pinaka mangkin... 

Pandemi virus coronane 

Dumogi titiang ngamolihang kaweruhan 
Antuk panyuksma atur titiang 


Sareng Dewi Saraswati... 


72 


Suara Saking Bali Edisi LXV | Maret 2022 


Dewa Ayu Nia Wulandari 


Bungan Sandat 


Punyan bungan sandat tumbuh di merajan tiang€ 
Tiang demen miara bungan sandat 
Serahina tiang nyiram mangda tumbuhne becik 
Di sampun€ mabunga dados angg€n sarana muspa 
Beh luih pisan ambung miik 
Ngantos tuh i bungan sandat ngamiikang dog€n 
Yan umpamiang para truna-truni mangda 
Sakadi bungan sandat 
Yan wantah dados ngiring tuutang i bungan sandat 
Salayu-layung ngawetuang ambu miik 
Tan bina sakadi iraga, punapi mangda iraga makeneh becik 
Mamunyi becik, malaksana becik 
Ngiring ngawit mangkin matuutin i sekar sandat mangda nent€n nyesel 
kapungkuran 
Napi nika, makeneh rahayu, maraos rahayu, malaksana rahayu, dumogi w€nten 


gunane. 

Ni Made Juniantari 


Dugas Cerik 


Cerik-cerik€ setata madue galah maliang-liang 
Sakancan kakitayang jagi kadagingin 
Gumine karasayang €lah 


Sakadi suryane nyinarin jagat, k€to dog€n sarahina, endag kangin-engseb kauh 


Di cerik€ hidup€ karasa ingan 
N€ten w€nten pakeweh 
Pakedek pakenyum ajak timpale, setata 


Nga€nang ati liang tan palingan 


Tusing karasa jani suba kelih 
Ten ngidang nyumunin kadi cerik€ 
Tan sida mawali 


Sakewala angge€n paingetan, ipidan ngelah galah maliang-liang 

Ni Kadek Jeny Damayanti 


Rasa Semangat Sekolah 


Liang hating jani 

Ri kala tiang sampun ngeranjing 

Matemu sareng guru pengajian 

Wantah punika reraman iraga ring sekolah 
Iraga patut seleg 

Malajah 

Sawireh kaweruhange pinaka sakaluir senjata. 
San€ kaangge€n ngalanturang urip. 

Ring mercapada 

Miragiang sekancan pitutur guru pengajian. 
Mangda iraga sayan wikan. 

Kadasarin cita-cita bangsa luih utama 


Apang dados sisya san€ maguna. 

Ni Wayan Kartika Sari 


Virus corona 


Duk warsa 2019 
Virus€ nib€n bhuana agung 
Pinyungkange ngebekin gumi 
Gumine peteng dedet 
Sami jadmane ngeling 
Sebet tan kadi kadi 
Para tenaga kesehatan ngeling payah sebet 
Sami ngangg€n camok cangkem 
Pariwisata baline kantun remrem 
Peteng dedet 


Y€ning umpamiyang tanah langit€ atep, manusan€ sayan kajepit 

I Gusti Lanang Alit Purnayasa 


Buah Karma 


rahina mangkin, buana agung kasakitin 
tongos masandakan, telah kacemerin 
tingkah manusa an€ momo, angkuh 
buana agung numpahang rasa 

sami jatman€ matemu karma 

siep, ngoyong, bengong 


ngenehin nasib lan buah karman€ 


kaonyangan ngoyong di tengah guwungan 
n€ ga€na pedidi 

anggona pedidi 

nganggon keneh pedidi 


jatma ajak makejang, 
ingetin ragan€ tek€n apa an€ suba kagae, ingetang da ngusak asik ibu pertiwi 
ulian momo, angkuh, lan angkara murka 


karmane€ setata matimpalin pala 


apa n€ kal tanem 


k€to ane kal bakat 


1 


ISatua Masambungl 

W€nten inab limang menit ipun maca irika, raris makriut jlanane 
I Dayu medal. Panyingakane bengul. I Made matur, “Ratu, 


, 


iwau...' 


Gde Srawana 


Dayu nyrengsengang ngungsi kamar€ ring samping kamar mandin€. 
Abuku Ida tan nyaurin aturipun. Wau ilid, malih kalih menitnya sawatara 
I Sari ngedeng bajunipung, raris I Made macelep ka kamare. 
“Beli Made, Beli Made. I Dayu nyayatang mantuk, kakenk€nang sih Ida 
ituni?” 
“Mantuk? Sajaan......?” 
Wau asapunika rawes I Madene, I Dayu jag sampun sping obag-obag 
jlanan€, I Made tengkejut tur mendep ipun. 
“Ngudiang mapaitungan, Luh? Apa kadum? Beli Made, napi w€nten?” 
Sapunika Ida ngandika. 
Jering bulun kalung I Made€ne, nembe singgih pawecananida ring ipun. 


“Ratu, dados...” 

“Sing nawang, sing nawang, da masocapan teken anak jele! Ngenken Made 
mai? Suba tawang anak luh luhu, “masih tongosin. Suba ja tawang tiang 
ngulahang kasugihan dog€n ngalih anak muani, suba tawang jel€, nguda... 
Made....” 

Kabatek antuk €rangidan€, tan sida antukida muputang pawecanane€, raris 
Ida malih nuju ranjang€. I Made jengah ipun, aur ngon. 

“Sing dadi ajak maguyonan anake€ istri ne.” Sapunika ipun ring manahnya. 
Malih ajahannya I Dayu ngandika ring I Luh Sari. 

“Luh, orahin anak€ ento, kamar anak jel€ ng ngudiang nu ngajongot dini, 
lalahina nyen, ketoang!” 

I Made iring pangandikanida, raris mesuang ipun.... 

We€nten kalih jam, Ida tan medal-medal. I Mad& semengng sampun naur 
pas€wa ring taksin€ san€ muat ibi sore, tur motor punika sampun makaon. I 
wau we€nten surat kakasihanipun saking Mataram, dang kocap pacang mapagin 
I Made ka Suranadi... 

I Made we€nten sampun rangkung ring atengah jam ring sor taru cempakane 
negak makta bukunnya, nanging tan pisan seleg mamaca, wantah paridikan€ 
wau k€wanten kaigun antukipun... 

I Sari jeg rauh ipun. 

“Aduh, Beli Made, ilang kanti gelem tiange ngencanin I Dayu. Bukunidane 
dadua sabatangida tawang ka natah kamar€, suba mapenpen Ida, n€ kon€ 
s€ewan motore ibi... Apa sih, Beli Mad€? Tumben Ida, kon€? Kak€nk€nang sih 
anake?” 

“Aduh, beli anak ukuh maguyonan tawang, Ida jenenga ngalap teleb. 
Ke€nkenang beli. Saja ja pelih beli ngrawes. Nanging led omong beling guyu.” 

“Data ne dabdab beli. Jani Ida makayun lunga. N€ sewan motore ibi, jani 
Ida kon€ ny€wa motor€ linggihin Ida ka Mataram ka Pasanggrahan, nyanan 


Ida kone naur sewane mapagin beli mai!” 

Suara Saking Bali 





Putra Ariawan 

“Duka pesane Ida, oo, Luh? Saja tumben beli nepukin Ida duka buka kene. 
Aturang bin jinahidang, kene baan matur, “Ipun ten nunas jinah, kocap, 
samaliha motor€ sampun ka Ampenan. Y€ning Ratu pacang sakayang-kayang 
puik, ipun matur kocap malih apisan, nlatarang dew€k. Aturang masih, sing 
ada sing motor bakala mai.” 

Nyrutcut malih Ni Sari ka gedongane raris matur. Wau usan Ni Sari matur 
miwah ngaturang jinahida malih, I Dayu ngandika. 

“Apa kong ada aturanga? Gemes ia nu tek€n anak jele? Sing da baanga... 
nah... tunden san ja mai... apa ada rawesanga I Made.” 

Ni Sari kendel ipun, saantukan kamanah antuknya purnayan manawi 
bendun anak€ istri akidik. Tembang pawecanan€ medal, sampun ngawitin 
malih nyunyur sakadi sampun tama. 

“Luh, kema diwangan laku kema! Yang penunggalan ngenemin I Made!” 

I Mad€ sampun ring kamar€, bukunipung t€ngt€ng ipun, plihatipun€ nuju 
koperida. Yakti Ida sampun mataki-taki. Tan purun ipun nduunin matur, 
nanging I Dayu tan masanggup taler ngrihinin ngendika. Rupa w€nten at€ngah 
menit, anak€ bajang muani ring kamar€ pateh tetingkahnya kadi i murid san€ 
tanjal, kasengan antuk I Guru pacang kempengin kupingnya. Nyledet I Made, 
swabawanida tonipun rengu, pasuryanida bengul, malih-malih ipun 
nganengneng kopere raris matur. 

“Ratu... Dayu!” 

“Nah... Beli Made... nguang nika?” 

I Made malih nyled€t ipun, nitikin swabawanida, “Aruh nu dogen Ida 
duka!” Sapunika ring manahipun, ngangsehang ipun matur. 

“Ratu, Ratu, usan ja Ratu duka ring titiang, sisip titiang, Tu! Ledang ja 
Ratu nyempuraang sisip titiange, daweg pisan!” 

“Ada sing pelih Beli Made€ne. Apa men aksamaang tiang? Yan...” Ida jag 
mamegat rawes, Ida nyingak paningalannya ngembeng, tur nyaratang pisan 


ipun mangda tan durus nget€l yeh paningalanipun, bibihnya akes-akesipun. 

“Masa, masa, D€?” Asapunika I Dayu ring pakayunan. 

“Purnaang ugi Ratuu, ndaweg titiang ping laksa, Dayuuuu.” 

I Dayu durung masaur, nanging swabanida sampun purna, panyingakanida 
malih manis kadi biasa, aruh, alah madu membah wiakti. Yan sawangang 
sakadi Batari Uma tedun saking Siwaloka wiadin saking Himalaya, yan ring 
dija genahida, gumati nyelehin jagat€ kakaliyugaan, sareng suaminida, praya 
nambakin rug jagat€ saantukan kaliput antuk indrian€ leket ring saananing ana 
ring jagat€e. Yan sawangang wiakti, kadi maurukin Ida i janma, mangda 
mambuatang ipun pangungsi n€n& utamaan ring mamupulang pabuktian 
k€wanten, tur tan satata mandagingin sarwa kayun€ camah, san€ sinah pacang 
ngadatin tur manambakin pangungsin€ ka jagat€ n€ utamaan ring sakala, iriki. 

Doning pakantenannya sakadi iriki. Doning pakantenannya sakadi iwang 
sengguh i janma rikala nutugang uripnya ring jagat€ puniki, jag tan sewes 
kapatitis antuknya, wantah mamupulang pabuktian angg€n ipun bekel rikalang 
werda-lingsir-tua k€wanten, tan pisan mambuatang agregep pabuktian k€ngin 
ngutamaang sang tama. Ida gumanti nambakin mangda tan sod pangked tegak, 
janman€, mangda tan malih atap pagenahannya ring sarwa n€ mangkihan-tan- 
pawiweka, mangda tan kapatita i janma malih madados manusa. 

Ayu Ida kalintang, rupa tan w€nten purun anak istri seosan pongah 
mamada-mada Ida... kahayunida sakadi mawuwuh daweg punika, saantukan 
lintang lewih kayunida, boya k€ Ida pacang nyinempura sang sisip, sang 
madosa? Boya k€ langkung utama nyinempuraang sang madosa, imbangang 
ring mamidanda, mamisisip sang asapunika? 

Ida kenyem... I Made nrugtug bayunnya... ukuh sareng kenyem tan pisan 
purun... jejeh ipun, “Nyen buin Ida duka, kudiang men!” 

“Takut puikang oo D€? Da sangkala bes klonjok ngrawes. Lagut yannge 
anak luh, kad€n anak€ muani dog€n ngelah aji? Anak€ luh jelma masih, sap, o, 
De?” 


“Ida teleb pisan ngalap atur guyu!” 

“Guyuu! Tembang rawes Madene guyu? Nah, bin cepok keto, nah? Tulak 
Geria Sirikane teken panekan Madene nyen! Bani ulah uli Geria?” 

“Api Ida ngulah, yening sang madrue Geriane sutca, masih tulus titiang 
parek ring ajine.” 

“Api ajin yange sutca, lamun yang sing nampi Made, nyen katunasin teh?” 

I Made ngeh ipun ring d€ewe€knya ketuut-tuutang antuk Ida... 

“Api...” Sapunika Ipun malih. 

“Api... apa, De!” 

“Api kebus...” 

I Dayu ica ngrikgik. 

“Mara suud opak, buin subatanjal gurune ne, k€to kasekolahin di Bandung, 
oo, De?” 

“Sekolahan titiange banggacang anake, Ida nyen batbat titiang!” 

Malih ajahannya I Mad€ malih matur. 

“Men, Tu? Durus Ida lunga Tu?” 

I Dayu kemad ngangkep panyingak ring I Made, ida masaur, “Suba ja sing 
ada tegakan, apa men anggon yang? Daya pesan& Made... motor€ maluina 
ngulah.” 

“Napi Tu, daya?” 

“Dayaaaa!” 

“Mula Dayu dayanin...” 

“Aruh, kalah yang. Dueg sajaan Made namplak rawes!” 

“Bes di Bandung titiang masekolah!” 

“Da bangga, De, da sombong! Nang kaukin I Sari, De!” 

I Made raris mesuang, nanging Ni Luh Sari tan w€nten tepukinipun ring 
jaba. 

“Kija lakuna, I Luh?” 

“Luh, Luh!” 

“Kija lakuna, De?” I Dayu saking kamare ngandika. 

“Ngrorod ipun, Tu.” 

“Nah I Raka jenenga teka!” 

I Made ngrerehin ipun ring dapur, ngopin pianak Mandore& melut kentang. 

“Adi dini magarapan, Luh?” 

“Aruh, lek ating ningeh anak mrebat, buin sakit nyen ndas tiange!” 

“Kasengan Luh!” 

“Mangkin, Beli?” 

“Ooo, men buin mani!” 

Ni Luh Sari sareng I Mad€ mamargi nuju kamarida I Dayu. 

Sangkal kalahin, beli ituni, Luh? Ba, kaling wirang k€ Luh! Matilas I 
Luh!” 

“Mimi, data dabdab, Jani mrebat, nyanan pakenyung, yaaak, Beli Made, 
jani mara tawang! Katagihan maselong, oo, Beli Mad€?” 

“Adi keto adi, Luh? Masa beli........ ” Rauh sampun makekalih ring arepan 
kamar I Dayun€. 


“Kaden yang ngrorod I Luh! Kenkenang men jani ka Mataram, De?” 


(masambung...) 

Satua Cutet| 


lascarya 

Putra Ariawan 

Panes€ nyentak nyuled kulit kanti pelung melelung warnan kulite 
semeng majalan makuli ngantos ka peteng nu mase di margine keto 
geginan I Gede Subaktine. I Gede wantah anak muani mula rajin 
magarapan, anak tuara, madaar dog€n marasa ngesap inget, baan 
tiwase. Jani I Gede maan maburuh dadi tukang sampat, sabilang 
semeng ngantos peteng geginan€ wantah dadi tukang sampat lan 
bersih-bersih ring toko, ia tusing ta€n ngelah keneh lek, mapan 


idupe perlu magarapan anggon nglanturang idup. 


Ni Luh Putu Nirani Nusantari 


using karasa I Gede suba petang tiban magae& di toko, ditu lantas ia 
kacunduk ajak anak luh jegeg selem manis, bokn€ dawa, kenyungn€ 
manis, kulitn6 selem, aduh jeg ngrutug bayung I Gede ye€ning 
matemu ajak Ni Luh Putu Lastri. Putu mas€ polih maburuh di toko ane di 


sampingne. Jani | Gede dadi marketing, sabilang semengan I Ged€ ajak Putu 

setata katemu ngortaang pajalan idup, ngorta kangin kauh, tan karasa sag€t I 
Gede marasa kelangan y€ning tusing maan katemu ngajak Luh Putu. 

Jani sawetara jam roras tengai I Ged€ ia ngantos patekan€ Ni Putu, mapan 
jam kali jani galah anak& maburuh sami polih mengaso molas menit. Buka 
cocon€ ngatep buku kenehne I Gede mapan ang antosang teka tur makenyung 
manis. Kene pamunyine I Gede tek€ning Luh Putu, “Tu! Dados tiang ngraos 
seken sareng Putu?” 

“Pih Bli cara anak mara kenal dogen jeg ngraos seken kon€, memangne 
uling pidan tusing seken!” keto ia Luh Putu nimpalin. 

“Kene Tu... sangkaning nekeng tuas tiang demen sareng Putu, tiang tresna 
tekening Putu, tiang demen ajak Putu!” keto pamunyine I Gede ajak Luh Tu. 

Jeg cara anak blegbegan Luh Putu nengil tan pasaut malih I Gede nutugang 
tur ngraos banban, “Sapunapi Tu?” Ditu lantas Luh Putu nginget-ngingetang 
raga tur nyawis munyine I Gede, “Bli Gede sekenang kenehe eda gangsaran 
tindak kuangan daya, sag€t ngetogang tresna kapining tiang, Bli ampun uning 
pad€ewekan tiang€? Tiang luh lacur, idup di jalan€, jelma selem denges, liu 
munyi ane miring lakar padingehang Bli indik kawentenan tiange,” keto 
pamunyinng Luh Putu. 

“Ke€ne Tu, titiang mas anak tuara, kadirasa ngajeng dogen tusing atep 
ngantos sanja, sak€ewala cara munyin belin€ mara sangkaning nekeng tuas beli 


1» 


demen ajak Luh Putu!” Ditu lantas Luh Putu mapineh, makeneh, tur 
nyanggupin pitresnane I Gede, kalanturang ngantos ngant€n. 

Disubang ia jani madan makurenan lantas I Gede ajaka Luh Putu kost drika 
ring Tanjung Bungkak. Umah bed€g, maraab s€ng, mapan idup€ tuara. 
Sangkaning su&can Widi jani I Gede di tongosn€ magat ia suba angkata dadi 
manager mapan I Gede jelemang jemet, seleg, tur anteng magarapan. Sasai 


nylametang, polih t€Ender an€ ged€-ged€ tur mapuara polih bati, ditu bosn€ I 


Gede€ demen, nganti gajin€ sela€ juta a bulan. 

Tan karasa jani I Ged€ madue pianak istri jegeg pisan kulitng putih, 
panyingakane bunter, misi suj€nan pipin€. Sakewala lacur ia tuara bisa ngraos. 
Ditu Luh Putu marasa ngelah tanggung jawab lantas ia suud magarapan 
ngempu pianakn€. Tusing ta€n ngurus d€ewekne, kulitn€ kisut, muan€ sayan 
selem, mapan I Gede jani suba masakaya ditu lantas ia meli umah an€ maal 
ring Ubung, meli mobil sedan, sabilang barang ane kenehange belina. Sabilang 
neked ring kantor setata timpalne ngencek, “De cai suba sugih jani ngudiang 
kurenang menyi, selem, tusing makenyir nyang gigis, to tolih Ika, Siti, jegeg 
nylolet!” Keto setata pamunyin timpal-timpalne. 

Jeg sing kuat batinng I Gede, ia jengah teken munyin timpalng, lantas ia 
nagih cerai ajak Luh Putu, sak€wala Luh Putu belianga umah lantai tiga, 
belianga mobil, ga&@nanga tabungan misi satak juta. Luh Putu tusing ja ia liu 
ngraos, “Y€ning suba sangkaning Bli, tiang satinut” 

Luh Putu lantas cerai. Ajaka pianakn€ magedi uli umahnge I Gede. Sasukate 
cerai idupne I Gede tusing rahayu setata inget tek€ning Luh Putu, yadiastun 
idupn€ I Gede makejang ada, makeneh anak luh ada, makeneh karaoke 
nyidang sak€wala tusing tan rahayu setata inget tek€ning pianak ajak Luh 
Putu kurenanne. Ditu lantas I Gede gageson ka umahng Luh Putu neked ditu 
lantas ia kauk-kauk sak€wala tusing ada san€ nyawis. Ng€nggalang nyemak 
kunci tur mukak pintu gerbangn€, tepukina punyan paku, punyan sela di aepan 
umahng ditu lantas I Gede inget tek€ning dewekne dugas€ nu tuara utawi tiwas, 
kurenanne€ rajin mamula paku Ian kas€la apang ada anggon jukut. Turmaning 
tingalinna di duur mejang ada rerepi kene munyin tulisanne, “Bli...Bli Gede 
mas jiwatman tiang...! Tiang mula anak luh jel&e tanpa goba, kulit selem 
pelung melelung, matimpal belog anggon Bli kurenan, sak€ewala dakin lima 
keneh tiang€ n€nten I€mpas tek€ning semaya. Tiang mula demen tek€ning Bli 
sangkaning nekeng tuas, lascarya, sak€wala y€ning Bli sampun liang 
sangkaning palas ajak tiang, tiang lascarya dumogi Bli setata polih 


karahajengan lan kasukertan ring jagate. Tiang jadma jugul.” Luh Putu. 

Ngetel yeh paningalane I Gede, ngeling sigsigan, “Dija kurenanne, dija 
pianak tiang€?” Ke€to ia ngrenggeng di kenehne. Tan karasa saget ng€ncolang 
ia I Gede ka umah reramanne€ Luh Putu, sag€t tepukinna Luh Putu ajak 
pianakne, lantas I Gede mamunyi jaan, “Mulih Tu ajak Pianakne. Tiang tusing 
nyidang idup y€ening tusing ada Putu ajak Pianake! Idiolas Tu, tulungin tiang!” 

Lantas masaut m€m€nne, “Tu! tusing dadi makelo ngambul, kemu mulih 
atehang I Gede, aba bajun€, anak raga idup mula madasar uyut, pasti lakar 
tepuk luunge.” Makesiab kenehne I Gede, “Tiang maderbe kurenan luih pisan, 
tusing nyak masadu ngajak reramanne€, tusing masadu ngajak tugelane€, tusing 
nawang pianakne ceraiang titiang.” Keto ia mapineh... Disubane I Gede ajak I 
Putu buin mabesikan ditu lantas I Gede nutur sareng Luh Putu. 

“Tu pelih mula parilaksanan beline bes kaliwat sombong, bobab, lan 
mrekak beli tek€ning Putu. Nunas ampura beli tek€ning Putu sareng pianak€, 
sampunang Putu makelo sebet tek€ning titiang. Jalan sareng-sareng 


malajahang dewek mangda nemu rahayu.” 

ISatua Masambungl 


satuan 
ati ()) 

Ngawitin semester pat, Kampus Sastra Jepang di Denpasar 
ngalaksanayang lomba pidarta mabasa Jepang. Lomba ento tuah ane 
kapertama kalaksanayang lan lakar kamilunin baan universitas- 
universitas sa-Bali. Kampus Pariwisata Bali masih lakar 
ngamilunin, lan mara san milih kadadua mahasisya ipune ane 
lakar ngawakilin. Yen apa kaden keranan€, mirib ento ane 
kapinehin baan Nada, tanguda dadi tuah dewek ipune lan... Arra 
ane kapilih. Yen Bahasa Inggris, mula ento dademenan ipune Nada, 
yen Nihon-go? Ah, Ibu Dosen Rita cutet suba nga€e pilihan. 
Lombane minggu depan, Nada lan Arra musti nyiapin naskahne 
padidi, lantas mara lakar kapriksa baan Ibu Rita 


Agus Sutrarama 


c c a, kamu udah ada bahan...?” Arra nakonin Nada di jam 
istirahate. 
“Mm, onden kepikiran neh Ra.” 

“Mm, kayakne di Gramed Galeri ada deh buku-buku tentang pidato Jepang.” 
Nada ningalin Arra makenyem kaliwat manis, cara misi manying gis, 
ngalahang gelah anak cerik. 

“Yuk.” Abetne Nada, nyautin. 


“Yuk?” Arra cara tusing jelas. 

“Ka Gramed yuk, Ra.” 

“Emang .. kamu ada waktu?” 

Nada nyautin baan anggutan. 

“Jemput jam nem an to nah.” 

“Okay.” Ento mirib kenyemne Nada ane paling manis nomor dua, suudan 
kenyem manis ulian kabaang nyilih kamar kecil tek€n petugas mini markete 
kala ipun nadakang kebelet di tengah jalan di kotan€ ipidan. 

“Hayuk..” 

Maha Kala mararian abosbos 

Tan padaya malih bebaos 

Ratu Chandra masuarra dayuh 

Sih ayu sekaring luh ... 

Arra nganggo dr€ss warna selem, nganggon helm tur nyaluk sepatun€. 

“Udah, Ra?” 

“Berangkatt.” 

Peteng ento, jalan usak bukit& buka tuara ada an&g maan duman ban 
montorn€ Nada cara biasa-biasann€. Nada tuara lakar ngamaang kanti 
perjalanan penumpangn€ terganggu. K€to masih angin dinging kanti ngambul 
ulian tan karunguang baan I Nada. Anget atinn€ peteng ento bas kaliwat. 

“Kamu ngudiang ento Da...?” Arra kenyam-kenyem ngetarang Nada sedek 
ngadek-ngadekin kertas buku ang gisina. 

“Aku demen ngadek-ngadek bon kertas buku baru, Ra. Aneh o? Haha.” 

“Saking demene jak buku. Oh ya, enu demen ngirim ka surat kabar, Da?” 

“Enu, Ra, sekali-sekali.” 

“Puisi, cerpen bahasa Bali. Hebat, hebat.” 

“Ah. Ra, uba maan bukun€?” 

“Uba, nih. Contoh-contoh Pidato dalam Bahasa Jepang. Nyanan salin eng 
g€n, trus baang Bu Rita, hahaha.” 

“Hahaha.” 

“Da, kamu ing ngalih buku?” 

“Hm, aing nden Ra.” 

“Nah, ene gen nyanan anggon jak dua, Da.” 

Boya ja ulian Nada tusing ada kenehn€ meli buku, k€ewala ulian lempiran di 
tengahan dompet ipung jani suba krisis. Mirib tuah cukup anggon pamelin nasi 
buin pindo lan pamelin lengis bin mani mulih kampung ka Tabanan. Ento yen 
sing masih binjepan anggon mayahin makann€ Arra, kanggoang dadin€ buin 
mani jatah makan ipun€ makuangan, nah sing k€nk€n! Edot ipunng ngajak 
buku-buku di Gramed nyajan ulian suba makelo tusing maan malalinin 
Gramed sagetan suba liu ada buku-buku baru ang luung-luung. Nada suba 
majanji di list kakenehane, di subang ada modal tambahan di dompetn€, buku- 
buku ento mesti belina. Honor tulisan ipun€ di koran, minggu depan suba dadi 
kacairang, aha! K€wala, buku baru lakar tetep makirig ulian suba uli pidan ia 
ngelah dot-dotan simalu, tust€l kodak! 

“Da,” 

“Engken, Ra.” 

“Kamu kel €nggal-enggal?” 

“Mm... Ndak.” 

“Mm... Mau anter liat-liat baju ama sepatu, ngga?” Sebeng pengidih 
ipunne Arra, duh, eny€n ya kanti lakar tuara nyanggupin. Salingk€ Nada. 

“Mun ing ngidang, ing napa kok...” 

“Iyaa...” 

“Asyik, kejep kok.” Di keneh ipune Nada, makeloke tuara kenken Arra. 

Buka ngalebang I sesapi putih di tengahing taman sari, ngindang Arra 
menceg ditu dini. Dik€nk€ne misi ngejitin Nada kala ketara ngisiang dr€ss- 
dress dademenan ipune€. 

“Uba?” 

“Hahaha, uba. Yuk, cuzz balik.” 

«Arra,” 

“Iya.” 

“Ga mampir makan dulu?” 

“Aku ga mam lagi. Nada mau beli makan? Aku temenin.” 

“Ih, ya uda aku ikut diet juga.” 

“Ish, apa sih.” 

“Haha, ngga ngga, aku juga uda mam tadi kok.” 

Y€n diapi saja, Sang Kala nyidayang karerenang akejep, sinah lakaran tileh 


di 


har 


suban€. Tuara nguwah ang mula tuah dadi sesajan. An€ sesajan, an€ 
kagand€ng baan ipun jani tusing lebihan tek€n timpal ipung dog€nan, lan an€ 
pasti tuah enu dadi tunangan anak I&Enan. Nada, maekin kosn€ Arra mara buin 
nyidang ngarasayang angin peteng ento, nusuk manulang. 

“Nada, makasi ya.” 

“Iya, Ra.” 

“Ati-ati.” 

Neh san, buin akejep g€n dayuh bulang kar ilang baan galang i matan ai. 
Kewala setond€n ento, enu maan galah diapin akejep lakar nyaputin ipian. 
Nada nyongkrak montorn€, lampu-lampu di tengahan kamarng Arsa, Eka lan 
Ewik tond@n kamatiang. Dinging, mirib luungan di tengah kamar& mangungsi. 
Tuah Nada an€ jani k&weh makeneh, di tengah enu makeneh kasisi, suba di sisi 
lakar kija? 

Entik Jempiring sisin pelinggih padma, putih baan sunar ipun i bulan. 
Apak€ ada abedik rasa an&€ karasayang, nyautin uyang ating sakabedik 
maguyang. Sedek nguda mangkin duh Ratu? Miik kemik bibih nylusup ngilu. 

Semeng, sunar Hyang Teja abedik lek-lekan, kailidin baan a guat ambu abu. 
Kewala, abedik tuara ngranang ajerih mahasisya an€ lakar maadu lomba 
pidarta Bahasa Jepang. Nada nyakupang limanne di aep palinggih kamar ipune, 
ngencengang jas almamater ipun€, sayaga lakar malomba. 

“Da, kamu dah siap? Aku agak nervous.” 


“Aku juga agak nervous, Ra, hehe. Tapi, Do Our Best, ya!” 

“Mm. Eh bentar ya, ambil helm.” 

“Ra,” 

“Iya.” 

“Diem bentar deh, iya, gitu dah!” Nada becat mesuang tustelng uli kantong 
jas ipune, lantas jeprat Ian jepret. Nada makenyem. 

“Tih, tustel baru ya, Da?” 

“Iya, Ra, kanggoin. Ini honor tulisanku lho.” 

“Cieh. Lagi dong foto. Hehe.” 

Lantas buin Nada jeprat lan jepret. Makebris Nada ningalin gayan€ Arra 
kafoto. 

Ra, payu jani apa an€ aptiang uli makelo nyidang kaisinin. Nyidang ngelah 
tustel baan katuyuhan padidi, katuyuhan an& mula dademenan, nulis. Lan 
jiwatman kapertama an€ kenyung manisn€ maguat di klis€ kodakne, tuah kamu 
Ra. 

Jas almamater coklat nguda, jani suba ada di tongos lomba. Bani teka, bani 
matandang tanding, bani menang, bani kalah. 

“Ohayou gosaimashita, mina sama watashi no...” Mih Ratu, Nada ngajak 
Arra malengok ningalin abesik peserta lomba an€ tampil simalu. Nada kanti 
ngaang, paesn€ macelempung ulung. Ento tuah tamiu Jepang an€ milu ma- 
lomba, abedik sing kel ada n& ngad€n tuah produk lokal. Nada dadi inget 
ngajak video kehidupan sehari-hari orang Jepang ane taen kaputer di malun 
kelas€ baan Ibu Rita ipidan, vokaln€ persis sajan kak€to. Lan an€ paling 
penting, lancar. Nada buin iseng nyled€t timpal di sampingn€, Arra jani suba 
makenyem, milu matepuk tangan. 

“Aduh... kenken ne, Ra?” Nada ngomong padidi jak dewekne. 

Diapin ituni das-dasan dadi lek-lek sesajan, ulian Nada maan mar€r€n 
akejep, engsap jak hafal-hafalann€, pengalaman lomba mabasa Jepang payu 
nyengahang keneh ipun€, apang tusing puas malajin, Ian lancar mabasa Inggris 


dog€nan. Kawagedan nguasain makudang basa asing sanget kaperluang baan 

panegaran iraga. Ah, apak€ ento, adak€ buin ang melahan tek€n suba nyidang 
awaian ngajak ipun. Sing k€to, Nada? 

Maekin Bypass Ngurah Rai, ambu selem baduur mirib suba tuara nyidaang 
naanang kaliwat baatn€, ulung sakabedik dadi telan ujan. 

“Ra, ujan, Ra? Aku bawa mantel kok, anggo mantel?” 

“Nda, Da, grimis gigis gen.” 

Nada ngimbuhin ilutan gas montor ipun€, ngalahang keneh an€ sujatin€ 
edot apang nyidang makeloan ada di jalan. Nga& palaib montorn€ ngencangang 
buin abedik. Sagetan, uli ipidan kad€n, kala ngaliwatin bandara I Gusti Ngurah 
Rai, ada kapal terbang mara lepas landas, rasa-rasa tuah a me€ter dog€n di duur 
ipun€ jak dadua. Nada makesiab, Arra sing kuangan makesiab. Nada 
ngarasayang anget di bangkiangn€, ada duang menit, kadadua limann€ Arra 
malekuk. Tuah t€l-t€lan ujan an€ paketak-tek di duur h&lm ipun€ jaka dadua 
an€ ngisinin sepi tan pasuara an€ makelo karasa. 

Wi katrima dados staff driki, ituni wi pun sign kontrak setahun, ga papa, 
Ra? 

Arra tuah nengil, nepaang lampu HPne mati ngilidang SMS an€ mara 
kabaca. Ada kenyem abedik mentik di tanggun-tanggun bibih ipun€ buka 
kapaksaang. Di tengah atin€, tuah semeng matimpal gulem. Patutng ipun milu 
bagia ulian i tunangan lancar €nggal katerima dadi staff, di hotel berbintang, 
hotel ternama, mimbuh ada di luar negeri. Apa musti sangetang, diapi buin 
mimbuh lemah petengg naanang rindu, dingin kasaputin tejaning dadua 
paningalan ane sing ta€n mati. 

Ra, wi dot nyidang ngelahang kuasa nentuang takdir wi padidi, kerana 
ento wi musti sabedik-bedikne tergantung ngajak i ajik. Diapi ajik suba sayaga 
baan modal, amongke€n ja, lakar nyakolahang wi di universitas dija ja. 
Astungkara, pilihan kampus wi sampun tepat, wi jagi membiayai kuliah wi 


ngangge€n beasiswa. Dukung wi ngih. 

Tekek gisian limanng€ Jung D& dugas ento enu nyidang karasayang baan 
Arra. Angetn€ nuluh jeriji, nylusup tan dadi kisidang uli tengahing ati. Mentik 
dadi sekar an€ setata makeneh karawat baan sunar ipun I cahya. Dadi rindu an€ 
musti kuat ngalemeng kagulgul baan ingetan ujan Ian panes.N 

WCA, Wahana Citra Abadi. Nada nerima selebaran brosur ento uli Arsa 
nuju nyaluk bulan katiga masa trening kampus€ di semester lima ento. Masa 
trening€ tuah nem bulan. Mahasiswa Jurusan Perjalanan Wisatang makejang 
nyemak tr€ning di Bali. Nada maan duman di travel di D€npasar. Ari jak Arsa 
maan di airport. Arra jak Mira trening di travel di Sanur. 

“I Ari maan info uli kakak kelas ane jani trening di Singapura. Ipidan ia 
ngalih trening padidi lewat agen WCA ene. Jani mulai ada program tr€ning 
kerja ka Amerika, Da!” Kadadua paningalane Arsa ngendih baan bara dikala 
nuturang kabar ento ka Nada. Kabar baik. Buka ipian ipune ane maan 
kasatuaang ipidan, jani nemu jawabanne. 

“Da, milu yuk!” 

Nada siep. Kruna simalu an€ ngalangin ulung munyin ipung lakar nyautin, 
tuah modal. 

“Timpal-timpal di kelas liu tertarik Da. I Ari, Budi, kanti I Gober. Luh- 
luhne Alit, Mira, jak Arra masih. T€esn€ minggu depan, Da. Syarat-syaratne 
makejang ada di brosure.” Aksara suara lan wianjana lengkarann€ Arsa ituni 
ento enu magrunyungan di tengah papinehne€ Nada, kala ipun mara neked di 
pondokne. 

“Mara teka Da. Kema nak ngajeng malu, kanggoang nak to, jukut kelor jak 
taluh dadar san gag Bu.” Abet ibune Nada ane negak di malun TV -n€ di kamar 
tamu. 

Nada ngancitang panekep goh nasing di paon. Ada jukut don kelor, di 
sampingn€ ada taluh dadar, lan t&emp& magor€eng lalah manis, an€ dadi 
dademenan ibune€ Ian masih favorit ipun€. Boya ja ulian kasaderanan dedaaran 


nasin€ ento an€ nga€nang nyaling€ kisut prajani ningeh anak€ nyambatang 

unduk modal. Kewala, ibun ipun€ mula teet ngajak pipis, boya ja mritpit, 
masih ulian ento ang payu nyidang ngentugin pamelin lengis montorn€ Nada. 
Tuah ulian ibunipune masih ngelah cita-cita. 

“Bapake nak suba ada ngelah tabungan telung dasa. Cita-cita ibu& mani 
dini ngelah bale sik, tongos Nada natab mani kayange nganten.” 

Inget Nada ngajak munyin ibung dugas ipidan. 

Nada mesuang brosur an€ ituni ka&d€ngin baan Arsa, ada kenehng iseng 
nyambatang tek€n ibun€, k€wala an€ jani tingalin ipun ibung ento tusing enu 
negak ditu di kamar tamu. 


“Bu...” Nada ngaukin. (masambung....) 


Agus Sutrarama 
magenah ring Tabanan. Kakawiannyan€ naanin kawedar ring Bali Orti 


Sampun ngamedalang cakepan pupulan satua cutet “Bulan Satwak”. 

Luh Mia Juni Antari 


Tresnan I Meme 


Sakancan ane entasin, setata ada an€ nampingin tiang 
Uli getih, ngantos suba kelih buka jani 

Ipun nindihin tiang 

Tusing ja I€n 

Ento ulian i meme an& magantung-gantung bok akatih 
Apang ngidaang m€me ngusud paukudan tiang€ 


Apang ngidaang marengin natakin tis panes gumin€ 


Tresnan€ m€me€ suba abias pasih 

Tusing mapuh tiang nget€k seka besik 

Me, meme. Diapin ja tresnan meme buka k€to 
Enu masih Iiu ane malaksana corah 

Enu masih ang demen nglawan ipun 


Miribang ento suba alpaka guru, me. 


Luh Mia Juni Antari, 
embas ring Tejakula, 10 Juni 2007. Mangkin kantun masekolah ring SMPN 6 
Tejakula, kelas VIII 

Luh Novita Aryanti 
Ampehang Angin 


Matan ai tusing buin katingalin 

Matan ain€ suba engseb 

Mirib ia ngalidin I Bulan an€ demen nongosin peteng 
Petenge jani, tusing cara peteng biasan€ 

Sepi. Mameteng. 

Tuah katimpalin desiran angin 


An€ ngampehang ipun ka dewek tiang€ 


Di muncuk punyan warun€ 

Cingak tiang ada kedis mancegan, nanging ia ngilgilang 
Saru tek€n dewekne tusing ngelah pa&#mbonan 
Bengong ningalin kedis€ ento 


Inget tiang belus-belusan ngalih ipun 


Hmm. Matan ai ngancan tusing ngenah 
Tusing ada buin desiran angin an€ manimpalin 
Sebet. 


Sebet buka kedis€ ento ujanan. 
Luh Novita Aryanti, 


embas ring Denpasar, 17 November 2007. Mangkin kantun masekolah ring 
SMPN 6 Tejakula, kelas VIII. 

inget-ingetan peken 


biecl€ng: jaja lukis, jaja 
ol€n-olen, jaja orog-orog 


Kadek Sonia Piscayanti 


ugas yang nu cerik, kira-kira kelas 3 SD, ibuk yangg sabilang wai 

nunden yang ka peken. Peken Bleleng. Ento sekitar tahun 1990-an, 

yang kan lahir tahun 1984, waktu yang kelas 3 berarti tahun 1992- 
1993, nah ento masa-masa emas Peken Blel€eng€e. Sing ada peken ane melahan 
jak Peken Blel€ng waktu ento. Top gati peken€. Murah meriah gati. Soalng 
ento peken ane paek jumah. Amen ka Peken Anyar, harus negak b€mo, sing 
top dadin€. Sawireh ongkos bemone lumayan maal. Ade€nan beliang jaja. 

Nah n€ ang demenin gating amen mabalanja ka Peken Blel€eng. Dagang 
jajang€ Itu gati. Jaja apa alih ada. Apa g€n ada. Sing sombong. Dagang jajane 
mebrarakan, uli lantai satu, lantai 2, pinggiran, tengahan, durian, makejang. 
Ada dagang jaja Bali, dagang jaja Jawa, dagang jaja China, dagang jaja Arab, 
ah makejang suba ada. Pluralisme gati jajan€. Uli sekonden macelep ka tengah, 
uli di sisi suba cegat dagang jaja. Nah tapi an€ paling top of the top, mula 
dagang jaja legendaris an& madan Mek Siti. Jani kaorahin, amen dot meli jaja 


an€ jaan gati an€ jani sing ada nak ngadep, coba meli mesin waktu, kembali ka 

tahun 1990an-milu ngantri di warungne Mek Siti en€. Nak Bali ang suba teruji 
gati duegn€ ngae€ jaja. 

Nah jani kal orahin jaja apa g€n adepa. 

Pertama ane top gati-gatin€, juara satu. Jaja lukis. Nawang jaja lukis? Ento 
teh, jajan€ an€ malakar aji ketan nto. Nah an€ ngaranaang jaja lukis€ n€ spesial 
gati sing 1&n tuah asan& an€ nyampuh tur teksturn€ lemuh gati. Ketann€ to jeg 
aduh suba lemuh, pulen, halus, jeg jaan gati-gati. Adonan€ pas, masa uyah, 
mabesikan jak asan nyuh jak gulan€, aduh. Suba tahun kuda jani, 2021? Mih 
konde€n ada asan€ an€ ngalahang jaja lukisn€ Mek Siti. Lanjut. Ang khas buin, 
bentukne. Sing segitiga ane cara lukis an€ mainstream bentukne, n€ persegi 
panjang bentukn€, ukuran€ mirib nem s€nti kali dua s€nti, cenik, tapi jaan gati. 
Pokokne jani kapah gati nepuk jaja lukis k€to. Persegi panjang. Ribet mungkin 
nga€ bentukne, presisi gati. Panjang kali lebar to persis ya. Luasn€ dua belas 
s€nti persegi. Dagang jaja apa matematikawan Mek Siti? Wakakak. 

Ane juara dua jani. Jaja ol€n-olEn. Mihhhh, Dewa Ratuuuuu. Nawang 
madan jaja ol€n-ol€n? 

Entooo t€hh, an€ jajan€ cara jaja uli, iris iris dadi lembar-lembar k€to. Tapi 
jaja uli kan biasan€ nganggo ketan putih, n& nak ketan selem anggona, alias 
injin. Nawang injin? Black ketan. The ketan is black you know. 

Nah ento suba. Ang jaan gati, nak ketan€ lemuhhhhh gati-gati. Jani sing 
ada jaja ol€n-ol€n k€to lemuhn€. Biasang katos, atau tengal, atau sambrag 
ketanne. N€ nak sing. Melah gati. Cara sopan gati macelep ka bibihe, jeg sopan 
lan adem gati. Macelep ka kolongane lancar gati, cara naar makanan terbaik di 
dunia. Mih sayang gati waktu ento sing ada an& madan sosial media. Sing 
ngidaang upload di instagram. Jani 1en nu Mek Siti madagang jek viral gati 
ba. 

Terakhir ne, last but not least, alias, terakhir tapi bukan yang terburuk, hehe, 
orog-orog. N€ buin, nawang sing madan orog-orog? N€ adan jaja ane sesuai 


jak dwi sama lingga- &h apa dwi maya lingga ah- orog-orog. Asal mula jajang 

n€ uli dija kad€n, tapi sing penting, an€ penting ento asan€. Nah orog-orog ne 
uli baas masi bahann€ tapi macampur nyuh misi gula bali, jeg top gatin€. 
Biasan€ orog-orog n€ satu paket jak bubuh gadang, an€ maknyus tur legit gati. 
Soal harga, mimih mudahne. Ipidan n€ ngaba pis 500 gen magenep ti bakat. 
Biasan6 pis 500 to maan jaja lukis abungkus (5 pieces), jaja ol€n-ol€en 
abungkus (5 pieces), ajak orog-orog misi bubuh gadang. Jaan gati idup€ pidan. 


Jani dija meli mesin waktu dik. Dot kemu buin. Jelap meli jaja g€n. 


Singaraja, 10 Mei 2021 


Kadek Sonia Piscayanti, 
embas ring Singaraja, 4 Maret 1984. Kakawiannyane kawedar ring makudang- 
kudang media minakadi Jawa Pos, Koran Tempo, Bali Post miwah sang lianan. 

Cakepannyane sang sampun embas luir& “Karena Saya Ingin Berlari Saya 
Ingin Berlari” (Akar Indonesia, Yogyakarta, 2007), Buku Sastra “Literature is 
Fun” (Pustaka Ekspresi, 2012), “The Story of A Tree” (Mahima Institute 
Indonesia, 2014), The Art of Drama, The Art of Life (Graha Ilmu, 2014), A 
Woman Without A Name” (Mahima Institute Indonesia, 2015). Mangkin 
dados pamucuk ring Komunitas Mahima miwah dosen ring Jurusan 


Pendidikan Bahasa Inggris Undiksha. 

kamus 
bali - 
Indonesia 


Ibe.du a lambat, lamban: kebon tiange-- pesan ngedeng tenggala kerbau saya 

lambat sekali menarik bajak, jlema --orang lambat (bodoh) 

“be.du a sama (tt nilai dl permainan kartu) 

be.dud — bedut 

be.du.da n kumbang tanah yg gemar makan kotoran: tegeh-tegehan pakeber-- 

ne ulungne ka tanahe nglumbih tai, pb sejauh-jauhnya orang merantau 

akhirnya pulang juga ke kampung halamannya 

be.du.dis n sj kumbang 

Ibe.dug a bungkuk: tundun — punggung bungkuk, -- t6mpolin, pb orang yg 

sudah kaya diperkaya lagi 

2be.dug n bedug 

be.du.gal n darah yg membeku pd luka ayam aduan akibat terkena taji 
be.du.gal.an n 1 berisi bedugal: daki -- kotoran yg tebal pd kulit, 2 luka 
menahun pd ayam 

Be.du.gul n tempat pemujaan Dewi Sri yg terletak di hulu persawahan 

be.dut v lempar dg batu, bola, dsb: 
be.duta v dilemparnya dg batu, bola, dsb, 

be.dut.ang v lempar dg batu, bola, dsb: 
be.dut.anga v dilemparkannya dg batu, bola, dsb: 
ka.be.dut v dilempar dg batu, bola, dsb: (oleh): 
ka.be.dut.ang v dilemparkan dg batu, bola, dsb (oleh), 
ma.be.dut v terlempar dg batu, bola, dsb, 
me.dut y melempar batu, bola, dsb: da -- timpal uli duri jangan memukul 
kawan dr belakang, 
me.dut.ang v melemparkan dg batu, bola, dsb 
be.duu n kucing hitam 
b€.€k a robek: anak buduh ento nganggon kamen -- orang gila itu memakai 
kain robek: 
b€.€k.an n robekan: 
b€.&k-b€.€k.an n kain (pakaian) yg sudah robek-robek, sisa potongan- 
potongan kain 
Ibe.em n darah yg telah kering 
2be.em n buah lontar yg telah tua 
be.en, be.en.an a kaku (pd leher): baongne - lehernya kaku krn masuk angin 
atau salah tidur 
Ib€.Eng v menangis keras-keras: mara gisi suba -- baru dipegang sudah 
menangis keras-keras, 
b€.€ng-b€.€ng v menangis berteriak-teriak 
2h€.Eng — panes 
be.eng a 1 panas (krn sinar matahari): -- pesan ibi sanja kanti tiang tusing 
nyidaang sirep panas sekali tadi malam sampai saya tidak bisa tidur, 2 
panas badan (demam): ia -- uling ipuan dia demam sejak dua hari yg lalu, 3 
a hangat: nu -- awakne masih hangat badannya 
Ibe.et v lempar, pukul, 
be.eta v dilemparnya, 


be.et.ang v lemparkan, 


109 


Suara Saking Bali Edisi LXV | Maret 2022 


be.et.anga v dilemparkannya, 
be.et.in v lempari, 
be.et.ina v dilemparinya, 
ka.be.et v dilempar (oleh), 
ka.be.et.in v dilempari (oleh), 
ma.be.et-be.et.an v berlempar-lemparan, 
me.et y melempar, 
me.et.ang v melemparkan, 
me.et.in v melempari 
2be.et — baat 
be.ga a1 bisu, pengucapannya tidak jelas, 2 bodoh 
be.gah a gembung (kebanyakan minum air): basangne -- nginem yeh perutnya 
kembung kebanyakan minum air 
b€.gak a banyak: -- maan be banyak mendapat ikan 
b€.gal n 1 rampok, 2 perampok, 
b€.gala v dirampoknya, 
ka.b€.gal v dirampok (oleh), 
ka.b€.gal.an v kena rampok: cara cina-, ki sangat ribut, berteriak-teriak, 
ma.me.gal v merampok, 
me€.gal v merampok 
be.ga.la, me.ga.la n bumbu bercampur daun singkong yg dimasukkan ke 
perut babi yg akan diguling 
be.ga.wan n gelar pendeta ksatria 
Ibeg.beg 1 v berulang-ulang, 2 a tetap, 3 a tidak ramping: 1 Made -- mogbog 
dogen teken reramane I Made selalu berbohong pd orang tuanya: bangkiangne 
— pinggangnya tidak ramping 
“beg.beg, meg.beg v menangkap ikan kecilkecil di sungai: 


pa.meg.beg.an n alat untuk menangkap ikan kecil-kecil di sungai 

b€.g€ n bibir terbuka lebar be.geh 1 num banyak: -- ia maan be ia banyak 
mendapat ikan, 2 a besar (tt pecah belah): meme meli jeding ane — ibu 
membeli tempayan yg besar, 3 a segar: don kayune -- kena ujan daun kayu itu 
segar kena hujan, 
be.geh.ang v banyakkan, 
be.geh.anga y dibanyakkannya, 
be.geh.in v perbanyak, 
be.geh.ina v diperbanyaknya, 
ka.be.geh.ang v diperbanyak (oleh): 
ka.be.geh.in v diperbanyak (oleh), 
me.geh.ang v 1 memperbanyak, 2 semakin banyak, 
me.geh.in v 1 memperbanyak, 2 semakin banyak, 
pa.be.geh.in v perbanyak, perbesar 
be.g€r n pesolek, 
be.be.ger n pesolek: - bangkung, pb suka bersenggol-senggolan 
be.gig a jahil, suka mengganggu, 
be.gig.in v diganggu: ia sakit - timpal dia sakit diganggu teman, 
be.gig.ina v diganggunya: ia setata - teken timpalne ia selalu diganggunya 
oleh temannya, 
ka.be.gig.in v diganggu (oleh), 
me.gig.in y mengganggu 
be.gi.na n sj kue dr pulut (biasanya untuk sajen): rengginang 
be.gug a angkuh, keras kepala 
Ibeh p bah, kata seru yg menyatakan penolakan, rasa kecewa, muak, jemu, dsb 
(biasanya dipakai pd permulaan kalimat) 
2beh v berikan (dg maksud meminta sst): -- abedik minta sedikit, 
ke.b€h.an v dimintai: tusing bani - tidak berani dimintai 
beh.beh — bebeh 
be.ja — bejek 

be.jad a sibuk: -- ngayahin tamiu sibuk meladeni tamu 
Ibe.ja.di n santan yg telah diambil minyaknya 
2be.ja.di, be.ja.di.nin v ganggu (tt ilmu hitam), 
be.ja.di.nan v kena ganggu, 
be.ja.di.nina v diganggunya, 
me.ja.di.nin v mengganggu 
be.ja.gul n kayu penyangga atap yg berbentuk bujur sangkar 
be.ja.na n air celupan 
be.jek v remas: 
be.jeka v diremasnya, 
be.jek.an n remasan, irisan bawang dll berisi minyak kelapa dipakai sbg 
lauk: 
be.jek.ang v remaskan, 
be.jek.anga v diremaskannya, 
be.jek.in v bubuhi, isi sst (cabai) dg diremas, 
be.jek.ina v dibubuhinya, diberinya sst (cabai) dg diremas, 
ka.be.jek v diremas (oleh): bokne - rambutnya diremas, 
ka.be.jek.ang v diremaskan (oleh), 
ka.be.jek.in v diremasi (oleh), 
ma.be.jek v teremas, 
me.jek y meremas: - nyuh apang pesu santen meremas kelapa (yang sudah 
diparut) agar keluar santan, 
me.jek.ang v meremaskan, 
me.jek.in v meremasi 
be.jel — bedel 
be€.ji Asi n permandian, pancuran, sungai: ida lunga ka -- beliau pergi ke 
permandian, 
nga.be€.ji.ang v (iringan upacara) menuju ke permandian (yang suci) 


be.ji.gar a nakal, kurang sopan, suka mengganggu 

be.jing — blejing 
be.jig v tidak kalem, selalu berlari ke sana kemari (tidak bisa diam) 
Ibe.jug n onggok: akudang — beberapa onggok, 
a.be.jug n seonggok, sejumlah yg besar, 
be.jug.an n onggokan, 
be.jug.ang y onggokkan: - suba lulune ditu onggokkan saja sampah itu di 
sana, 
be.jug.anga v dionggokkannya, ka.be.jug.ang v dionggokkan (oleh), 
ma.be.jug v beronggok, 
me.jug.ang v mengonggokkan 
2be.jug, ma.be.jug v jatuh tersimpuh, terjatuh 
bek a penuh: banyak: suba -- anak ditu dugas tiang teka sudah banyak orang 
di sana ketika saya datang: I Nyoman -- ngelah pipis 1 Nyoman banyak 
mempunyai uang, 
bek.an a kepenuhan, 
bek.ang v penuhkan, 
bek.anga y dipenuhkannya, 
bek.in v penuhi, - jedinge penuhi tempayan itu, 
bek.ina y dipenuhinya: kopine - aji yeh kopi itu dipenuhinya dg air, 
bek-bek.an a 1 kemasukan air (tt telinga), 2 terasa penuh menerima 
nasihat atau makian: 
ka.bek.ang v dipenuhkan (oleh), 
ka.bek.in v dipenuhi (oleh), 
ke.bek a pasang: yeh pasihe -- air laut pasang: 
nge.bek.ang v 1 semakin penuh, 2 memenuhkan, 
nge.bek.in v memenuhi 
be.ka.kak n ayam panggang 
be.ka.sam — bukasem 


be.ka.yu n kue dr tepung beras untuk upacara 

Ib€k.b€k v buka (pintu, mata), 
b€k.beka v dibukanya: jelananne - pintu itu dibukanya, 
b€k.b€k.ang v bukakan, 
b€k.b€k.anga v dibukakannya, 
ka.b€k.bek v dibuka (oleh), 
ka.b€k.b€k.ang v dibukakan (oleh), 
mek.b€k v membuka: kanteg kalemah - mata sampai pagi membuka mata, 
mek.bek.ang v membukakan 
2bek.bek v 1 beri berturut-turut, 2 isi sampai penuh, 
bek.beka v 1 diberinya berturut-turut, 2 diisinya sampai penuh, 
bek.bek.in v 1 beri berturut-turut, 2 isi sampai penuh, bek.bek.ina v 
diberinya terus-menerus, diisinya sampai penuh, 
ka.bek.bek v diisi sampai penuh (oleh), 
ka.bek.bek.in v diberi terus-menerus (oleh), diisi sampai penuh (oleh), 
mek.bek v memberi berturut-turut, memberi terus-menerus: 
mek.bek.in v memberi berturut-turut, memberi terus-menerus 
2bek.bek — ?bebek 
bek.bek.an a susah bernapas (krn asap, debu, kurang udara, tenggelam, 
dsb) 
be.kek v bekuk, 
be.keka v dibekuknya: malinge - maling itu dibekuknya, 
ka.be.kek v dibekuk (oleh), 
ma.be.kek v terbekuk: 
me.kek v membekuk: ia - maling dia membekuk pencuri 
be.k€.kok 1 n anak ayam bekisar yg induknya ayam buras, 2 a sumbang (tt 
suara) 
1be.kel n bekal: 
be.be.kel.an n perbekalan, 


be.kel.ang v bekalkan, pakai bekal: bawa untuk bekal, 

be.kel.anga v dibekalkannya: dipakainya bekal, dibawanya untuk bekal: 
be.kel.in v bekali: beri bekal: 
be.kel.ina v diberinya bekal, dibekalinya, 
ka.be.kel.ang v dibekalkan (oleh): dipakai bekal (oleh), 
ka.be.kel.in v dibekali (oleh), 
ma.be.kel v berbekal, 
me.kel.ang v membawa untuk bekal, 
me.kel.in v membekali 
2be.kel, pa.me.kel n majikan, 
pra.be.kel n kepala desa, 
pra.be.kel.an n wilayah kekuasaan seorang prabekel, biasanya meliputi 
beberapa desa 
'be.kem — blekem 
2be.kem n sj ikan laut yg kecil 
be.k€n adv hanya, cuma 
b€.ki, be.b€.ki a suka mengganggu, suka mengusik, b€.ki.nin v ganggu: 
b€.ki.nina v diganggunya, 
ka.b€.ki.nin v diganggu (oleh), 
me€.ki.nin v mengganggu, mengusik: sing dadi - anak cenik tidak boleh 
mengganggu anak kecil 
be.ki.cot n bekicot 
be.ki.sar n anak ayam hutan yg induknya ayam buras 
be.ku.keng n kepompong 


be.ku.kung n kepompong (masambung...) 


Catetan: Kaambil saking Kamus Bali-Indonesia Edisi Ke-3 san kamedalang 


antuk Balai Bahasa Bali 

